
转讜住驻讜转





	讞驻讬 驻讜转讞转 讟讛讜专讬谉. 驻讬' 讘拽讜谞讟专住 砖讬谞讬诐 砖诇 注爪诐 讜谞讜转谞讬谉 讗讜转诐 讘驻讜转讞转 诇驻转讜讞 讜拽讜讚诐 砖诇讗 谞拽讘注讜 讗讬谉 专讗讜讬谉 诇讻诇讜诐 拽讘注谉 讘驻讜转讞转 讟诪讗讬谉 讚讻诇讬 注爪诐 讻诪转讻讜转 讜驻砖讜讟讬讛诐 讟诪讗讬诐 讻讚讗诪专 讘讛讻诇 砖讜讞讟讬谉 (讞讜诇. 谉 讚祝 讻讛:) 讜讗讬 诪砖讜诐 讚诪讞讜讘专 诇驻讜转讞转 讜讛诪讞讜讘专 诇讟讛讜专 讟讛讜专 驻讜转讞转 讬砖 诇讛 讘讬转 拽讬讘讜诇 讚诪拽讘诇转 诪驻转讞 讜诪讛 砖驻讬专砖 讚驻砖讜讟讬 讻诇讬 注爪诐 讟诪讗讬诐 讻讚讗诪专 讘讛讻诇 砖讜讞讟讬谉 诇讗 讚拽 讚讛转诐 诇讗 讗讬讬专讬 讗诇讗 讘讙讜诇诪讬 讻诇讬 注爪诐 讗讘诇 驻砖讜讟讬 讻诇讬 注爪诐 讛讗 转谞谉 讜诪讬讬转讬 诇讛 讘驻''拽 (讚祝 讟讝:) 讻诇讬 注抓 讻诇讬 注讜专 讻诇讬 注爪诐 讻诇讬 讝讻讜讻讬转 驻砖讜讟讬讛谉 讟讛讜专讬谉 讜诪讛 砖驻讬专砖 讚讞驻讬谉 讛谉 砖诇 注爪诐 拽砖讛 诇专''讬 讚讙讘讬 讻诇讬 诪转讻讜转 诪讬转谞讬讗 讘转讜住驻转讗 讚讻诇讬诐 讜注讜讚 讚讗讬 讘砖诇讗 谞拽讘注讜 讗讬谉 专讗讜讬讬谉 诇讻诇讜诐 讗诐 讻谉 驻砖讬讟讗 讚讟讛讜专讬谉 讜诪讛 砖驻讬' 砖驻讜转讞转 讬砖 诇讛 讘讬转 拽讬讘讜诇 诇拽讘诇 讛诪驻转讞 讛讗 诇讗 讞砖讬讘 讘讬转 拽讬讘讜诇 砖讗讬谉 讛诪驻转讞 注砖讜讬 诇讟诇讟诇 注''讬 讗讜转讜 讘讬转 拽讬讘讜诇 讻诪讜 讛拽讬讟注 讬讜爪讗 讘拽讘 砖诇讜 (诇注讬诇 讚祝 住讜.) 讚讟讛讜专 讻砖讗讬谉 讘讜 讘讬转 拽讬讘讜诇 讻转讬转讬谉 讚驻讬' 讘拽讜谞讟' 讚诪讛 砖诪谞讬讞 专讗砖 砖讜拽讜 讘转讜讻讜 诇讗 讞砖讬讘 讘讬转 拽讬讘讜诇 砖讗讬谉 讛砖讜拽 诪讬讟诇讟诇 注诇 讬讚讜 讜注讜讚 讚驻讬' 讚驻讜转讞转 讙讜专诪转 讟讜诪讗讛 诇讞祝 讗讚专讘讛 转谞谉 讘诪住' 讻诇讬诐 讘驻讬''讙 (诪砖谞讛 讜) 驻讜转讞转 砖诇 注抓 讜讞驻讬谉 砖诇 诪转讻转 讟诪讗讛 驻讜转讞转 砖诇 诪转讻转 讜讞驻讬谉 砖诇讛 砖诇 注抓 讟讛讜专讛 讗诇诪讗 讘转专 讞驻讬谉 讗讝诇讬谞谉 讜讗注''讙 讚诪砖诪注 讚讗转讬讗 讻专讘讬 谞讞诪讬讛 讚诇讗 讗讝讬诇 讘转专 诪注诪讬讚 讗诇讗 讘转专 转砖诪讬砖 讚讛讬讬谞讜 讞讜转诐 讘专讬讬转讗 讚砖诪注转讬' 谞诪讬 谞专讗讛 诇专''讬 讚讗转讬讗 讻讜讜转讬讛 讚拽转谞讬 住讬驻讗 讚讛讻讗 讟讘注转 砖诇 诪转讻转 讜讞讜转诐 砖诇 讗讬诇诪讙 专' 谞讞诪讬讛 诪讟讛专 讜谞专讗讛 诇专''讬 讚讘讞驻讬谉 砖诇 诪转讻转 讗讬讬专讬 讜讗注''驻 砖诇讗 谞拽讘注讜 专讗讜讬讬谉 讛诐 拽爪转 诇讬转谞诐 讘驻讜转讞转 讜讗驻讬诇讜 讛讻讬 讟讛讜专讬谉 讚讙讜诇诪讬 讻诇讬 诪转讻讜转 讟讛讜专讬谉 拽讘注谉 讘驻讜转讞转 讟诪讗讬谉 砖谞讙诪专讛 诪诇讗讻转谉 讜讻谉 诪砖诪注 讘住诪讜讱 讚讟注诪讗 诪砖讜诐 讙诪专 诪诇讗讻讛 讚拽转谞讬 讜砖诇 讙诇 讗注''驻 砖讞讘专谉 诇讚诇转 讻讜' 讚诪砖诪注 诪讛 砖拽讘注谉 诇讚诇转 讬砖 诇讜 诇讙专讜诐 讟讜诪讗讛 讗诇讗 讻讬讜谉 砖讗讬谉 诇讛诐 驻讜转讞转 [讜讞祝] 拽讘讜注 讘讙诇 讟讛讜专: 讗住讜专 诇诪砖诪砖 讘爪专讜专. 驻讬专砖 讘拽讜谞讟专住 讛谞爪专讱 诇驻谞讜转 讜讗讬谞讜 讬讻讜诇 讗住讜专 诪砖讜诐 讛砖专转 谞讬诪讬谉 讜讗''转 讜讛讗 专讘讗 讘讚讘专 砖讗讬谉 诪转讻讜讬谉 住讘专 讻专''砖 讘住驻''讘 讚讘讬爪讛 (讚祝 讻讙.) 讜讻讛''讙 驻专讬讱 诇拽诪谉 诇专讘讬 讬讜讞谞谉 讚讗住专 诪砖讜诐 讛砖专转 谞讬诪讬谉 讜讬砖 诇讜诪专 讚讛讻讗 讘诪砖诪讜砖 爪专讜专 讛讜讬 驻住讬拽 专讬砖讬讛: 讜讗诐 诇讗讜 讻讛讻专注. 讜谞专讗讛 诇专''转 讻讙讬专住转 专''讞 讜讗诐 诇讗讜 讻讛讻专注 诪讚讜讻讛 拽讟谞讛 砖诇 讘砖诪讬诐 讜讛讻专注 驻讬' 专讙诇 讻诪讜 讻专注讬 讛诪讟讛 讜讻谉 诪驻专砖 讘讬专讜砖诇诪讬 讻诪诇讗 专讙诇 诪讚讜讻讛 拽讟谞讛 砖诇 讘砖诪讬诐: 讗诪专 专讘 砖砖转 讗诐 讬砖 注诇讬讛 注讚 诪讜转专. 诪讬诇转讗 讘讗驻讬 谞驻砖讛 讛讬讗 驻讬专讜砖 诪讜转专 诇拽谞讞 讘讛 讗驻讬诇讜 讙讚讜诇讛 讬讜转专 诪讻讘讬爪讛 讗讜 讗诐 讬砖 讛专讘讛 诪诪诇讗 讛讬讚 诪讜转专 诇讬讟讜诇 讻讜诇谉 讚讻讬讜谉 讚讬砖 注诇讬讛谉 注讚 讛讜讻谞讜 讻讜诇谉:





专讘 谞住讬诐 讙讗讜谉

讛讗 讚转谞讬讗 诇讗 讬住讜讚 讗讚诐 讗转 讘讬转讜 讘住讬讚 讗诇讗 讗诐 讻谉 注讬专讘 讘讜 讞讜诇 讜讻讜' 讛讚讘专 砖讙专诐 讗讬住讜专 讚讘专 讝讛 讛讜讗 诪讛 砖讗讬专注 诇讬砖专讗诇 讘讘讬转 砖谞讬 诪讞诪转 讟讬讟讜住 讛专砖注 讜注讬拽专 讚讬诇讬讛 讛讜讗 讘转讜住驻转讗 住讜讟讛 讘驻讜诇诪讜住 砖诇 讟讬讟讜住 注诇 注讟专讜转 讻诇讜转 讜讻讜' 讜砖诇讗 讬住讜讚 讗讚诐 讗转 讘讬转讜 讘住讬讚 讜讘讘讬爪转 讛住讬讚 注讬专讘 讘讜 讞讜诇 讗讜 转讘谉 讛专讬 讝讛 诪讜转专 专' 讬讛讜讚讛 讗讜诪专 注讬专讘 讘讜 讞讜诇 讛专讬 讝讛 讟专讻住讬讚 讜讗住讜专 注讬专讘 讘讜 转讘谉 讛专讬 讝讛 诪讜转专:




住诇讬拽 讛诪讜爪讬讗 讬讬谉.





专讘讬谞讜 讞谞谞讗诇

讜拽住讘专 讚讛讗 诪转谞讬' 讞讜诇 讙住 讻讚讬 诇讬转谉 注诇 诪诇讗 讻祝 住讬讚. 



专' 讬讛讜讚讛 讛讬讗 (专讘 驻驻讗) [专讘讗] 讗诪专 讗驻讬' 转讬诪讗 专讘谞谉. 拽诇拽讜诇讜 讝讛讜 转拽讜谞讜 讗讬转 讘讬讛 讘' 驻讬专讜砖讬诐 讞讚 诇注谞讬谉 砖讜驻专讬讛 讚住讬讚. 讛讗讬 讘专讬讬转讗 (诇讗讜) 诇注谞讬谉 砖讞专讬专讜转讬讛. 讜拽住讘专讬 专讘谞谉 讚住讬讚 砖注讬专讛 讘讜 讞讜诇. 讗注"驻 砖讛讜讗 诪转讞讝拽 讻谉 讛诇讱 讬讜驻讬讜 讜诪讜转专 讘谞讜诇讛. 讜讛讻讗 诪砖讜"讛 拽讗诪专讬 讞讜诇 讙住 讻讚讬 诇讬转谉 注诇 诪诇讗 讻祝 住讬讚. 讜驻讬专讜砖 砖谞讬 讻讬讜谉 讚诇讗 砖专讬 诇诪讬住专 讘讬讛 讘讙讜诇讛 注讚 砖讬注专讘 讘讜 讞讜诇 (讛讜讛 诇讬讛) 讛拽诇拽讜诇 讚拽讗 诪拽诇拽诇 讛讜讗 讛转拽讜谉 讜讛诇讻讱 诪砖注专讬谞谉 讞讜诇 讙住 讻讚讬 诇讬转谉 注诇 诪诇讜讗 讻祝 住讬讚 讚讞砖讬讘 诇讬讛 讻讚讬 砖讬讛讗 诪讜转专 诇住讜讚 讘讜:
爪讜爪诇讗 注讜祝 诪诪讬谉 讛转讜专讬'. 讜讘诇砖讜谉 讞讻诪讬诐 专讬爪讬驻讬. 讜拽讜专讬谉 讗讜转讛 讗诇 驻讗讻转讬':
讞祝 讚转谞讬 讛讻讗 讜讞驻讬诐 讚转谞讬讗 [讘讘专讬讬转讗] 砖讬谞讬讬诐 [讛讜讗 注砖讜讬讬谉] 诪讞转讬讻讛 砖诇 注抓 讜拽讜专讬谉 讘诇砖讜谉 驻专住讬 讚谞专 讗谞讙讗转 诪讬谉 谞讜讚注讬诐 讘讘讘诇. 讞驻讬诐 讘谞讙专 砖讛谉 转诇讜讬讬谉 讜注讜诪讚讬谉 讻拽讘讜专讬诐 讘转讜讱 讛注抓 砖讛讜讗 讘讬转 讛谞讙专 讜谞拽专讗 讗诇 拽驻讬' 讜讘注抓 砖讛讜讗 讛谞讙专 谞拽讘讬诐 诪讻谞讬住 诇讛谉 讻砖诪转拽谞讬谉 谞讙讚谉 谞讜驻诇讬谉 讜谞讻谞住讬谉 诇讛谉 讜讗诇讛 讛谉 砖诇 讙诇 讜讘讛谉 谞住讙专 讜讛诪驻转讞 讬砖 讘讜 讞驻讬谉 讘讜诇讟讬谉 诪讻讜讜谞讬谉 讻谞讙讚谉 诪讻谞讬住讬谉 讗讜转讜 讘讞诇诇 砖讘谞讙专 讜讞驻讬谉 诪注诇讬谉 讗转 讛讞驻讬谉 砖诇 讙诇 讜讛讜讗 谞驻转讞 讜讗祝 砖讞讘专谉 讘讚诇转 讟讛讜专讬谉 诇注讜诇诐 [诪驻谞讬] 砖讛谉 诪讞讜讘专讬诐 诇拽专拽注. 讜砖讘诪驻转讞 讟讛讜专讬谉 注讚 砖讬拽讘注讜 讘驻讜转讞转 讜讗讝 讛讜讜讬讬谉 诪讻诇诇 讛讻诇讬:
讝讜讝 讜讝讜讝讬谉 (诪爪专讬讱) 讻讜诇谉 讗讞讚 讛谉. 讜讛谉 讻砖砖讗诇 讝讜谞讬谉 讻诪讛 砖讬注讜专 讗讘谞讬诐 诪拽讜专讝诇讜转 [砖专砖讗讬 诇讛注讘讬专谉] 讘讻专诪诇讬转 讬转专 诪讚' 讗诪讜转 讜诪拽谞讞 讘讛谉. 



讜讗诪专讜 诇讜 讻讝讬转. 讻讗讙讜讝. 



讻讘讬爪讛. 讗诪专 诇讛谉 (讜诪讟诪讟谞讬) [讜讻讬 讟讜专讟谞讬] 讬讻谞讬住. 驻讬专讜砖 讛讬砖 诇谉 诪讗讝谞讬诐 砖讬砖拽讜诇 讛砖讬注讜专 讛讝讛 谞诪谞讜 讜讙诪专讜 讛讻诇 诪讜转专 注讚 (讗诇讗) [诪诇讗] 讛讬讚. 讜讻谉 讗"专 讬砖诪注讗诇 讘"专 讬讜住讬 诪砖讜' 讗讘讬讜 讜讻谉 讛诇讻讛. 讗讘诇 驻诇讜讙转讗 讚专"诪 讜专' 讬讛讜讚讛 讚驻诇讬讙讬谉 讛讻讗 讻讬 讛讬讻讬 讚驻诇讬讙讬 讘讗转专讜讙 注讬拽专谉 转专讜讬讬讛讜. (讜讘讚诪谞讜 讜讙诪专讜) [讻讚谞诪谞讜 讜讙诪专讜] 驻讬讬住 讚拽讗 诪驻专砖 诇讬讛 (拽专讬 砖谞讬 谞讘诇讬讗转讗) [讻专砖讬谞讬 讘讘诇讬讬转讗] 砖讛讜讗 讗讚诪讛 砖讛讬讗 拽专讜讘 诇讛转驻专讱 讜诇讛转讻转转 讜讗讬谞' 讗讘谞讬诐 讜诇讗 诇讘谞讬诐 砖专讜驻讜' 讚拽专讬讬谉 讗讙讜专讬:




讗诪专 专讘讗 诇讗 讬诪砖诪砖 讘爪专讜专讜转 讘砖讘转 讻讚讬 诇讛讞诇讬拽谉 砖诇讗 讬砖专讟讜 讗转 讘砖专讜 讜谞诪爪讗 讘讗 诇讬讚讬 讻转讬砖讛 讗讜 讟讞讬谞讛. 讜诇讗 讬注砖讛 讻讚专讱 砖讛讜讗 [注讜砖讛] 诪诪砖诪砖 讘讞讜诇. 诪转拽讬祝 诇讛 诪专 讝讜讟专讗 讜讛讬讗讱 讬住转讻谉 讗诇讗 讻诇讗讞专 讬讚. 讜讬砖 诪驻专砖讬谉 讻讚讬 诇讞讻讱 讜诇谞拽讜转 讗转 注爪诪讜 讻讚专讱 砖讛讜讗 诪诪砖诪砖 讘讞讜诇. 讜讗祝 诇讗 讬住转讻谉 讘注讜讘讬 砖诐 讟讬谞讜祝 讗诇讗 诪转讞讻讱 讜诪转谞拽讛 讻诇讗讞专 讬讚. 砖诪讜爪讗 砖讬谞讜讬 诪谉 讛讞讜诇. 讜驻讬专讜砖' 讚讘专讬 专' 讬谞讗讬 讗诐 讬砖 诪拽讜诐 拽讘讜注 诇讘讬转 讛讻住讗 砖谞驻谞讛 讘讜 诪讟诇讟诇 诇砖诐 砖诇砖 讗讘谞讬诐 诪拽讜专讝诇讜转 讻诇 讗讞讚 诪诇讗 讛讬讚 诇拽谞讞 讘讛谉. 讜讗注"驻 砖讬砖 诪诪拽讜诐 砖谞讜讟诇讬谉 注讚 讘讬转 讛讻住讗 讛拽讘讜注 讗诪讜转 讛专讘讛. 讗讘诇 讗讬谉 诪拽讜诐 拽讘讜注 讗诇讗 讗诐 讬砖 讘讬讚讜 讗讘谞讬诐 住讜讘讘 讘讘拽注讛 诇专讗讜转 讗谞讛 讬砖讘 讗讬谉 诇讜 诇砖谞讜转 讗诇讗 讘讛讻专注 诪讚讜讻讛 拽讟谞讛 砖诇 讘砖诪讬诐. 讜讛讬讬谞讜 砖诪注讬谉 驻讬专讜砖讗 讛讻专注 诪讚讜讻讛 拽讟谞讛 讚讗讬谞讛 砖诇 讘讜讻谞讗 砖讚讜专讻讬谉 讘讜 讜讛讜讗 诪拽谞讞 砖诪注讘讬专讬谉 讗讜转讜 讘诪讚讜讻讛 诇砖讞讜拽 讘讜. 讜专讗讬谞讜 讘转诇诪讜讚 讗专抓 讬砖专讗诇 诪诇讗 专讙诇 诪讚讜讻讛 拽讟谞讛 砖诇 讘讜砖诐:
讗诪专 专讘 砖砖转 讗诐 讬砖 注诇讬讛 注讚 诪讜转专. 驻讬专砖讜 专讘讬谞讜 注讚 讻讙讜谉 住诪专讟讜讟 讗讜 驻拽讜诇讬谉 讻讚转谞谉 讛转诐 诪诪砖诪砖转 讘讘' 注讚讬诐. 讜讛谉 讛谉 转讬拽讜谞讬讛 讜注讜讜转讬讛. 讜讛讻讬 拽讗诪专 讗注"驻 [砖拽讬谞讞] 讘讛 讻讘专 讛专讬 讛讜讗 诪讜转专 诇讬讟诇讛 讜诇讛转拽谞讞 讘讛:




诪讬转讬讘讬 注砖专讛 讚讘专讬诐 诪讘讬讗讬谉 讗转 讛讗讚诐 诇讬讚讬 转讞转讜谞讬讜转 讜讗讞转 诪讛谉 讛诪拽谞讞 讘爪专讜专 砖拽讬谞讞 讘讜 讞讘讬专讜. 讜驻讬专拽讜 讻诪讛 驻讬专讜拽讬谉. 讗诐 诇讞 讛讜讗 诇讗 讬拽谞讞 讘讜 砖诪讘讬讗讜 诇讬讚讬 转讞转讜谞讬讜转 讜讗诐 讬讘砖 诪讜转专. 讗讬讘注讬转 讗讬诪讗 讗诐 拽讬谞讞 讘讜 讞讘讬专讜 诪爪讚 讗' 诪拽谞讞 讛讜讗 诪爪讚 讗讞专. 讜讗诐 拽谞讞 讞讘讬专讜 诪砖谞讬 爪讚讚讬谉 讞讜砖砖. 讗讘注"讗 讗驻讬' 爪专讜专 砖讛讜讗 拽讬谞讞 讘讜 讻讘专 讙诐 注讻砖讬讜 讞讜讝专 讜诪拽谞讞 讘讬讛. 讜讗诐 讞讘讬专讜 拽讬谞讞 讘讜 讘讗 讛讜讗 诇讬讚讬 转讞转讜谞讬讜转:






专诪讘"谉

转谞讜 专讘谞谉 讞驻讬 驻讜转讞转 讟讛讜专讬谉 拽讘注谉 讘驻讜转讞转 讟诪讗讬谉. 驻专砖"讬 讝"诇 讚讻诇讬 注爪诐 讻讻诇讬 诪转讻讜转 讜驻砖讜讟讬讛谉 讟诪讗讬谉, 讘讛讻诇 砖讜讞讟讬谉 (讞讜诇讬谉 讻讛:). 讜讗讬讻讗 诇诪讬讚拽 注诇讬讛, 讚讛讗 转谞讬讗 讘驻"拽 讚诪讻讬诇转讬' (讟讝.) 讻诇讬 注抓 讻诇讬 注爪诐 讻诇讬 注讜专 讜讻诇讬 讝讻讜讻讬转 驻砖讜讟讬讛谉 讟讛讜专讬谉 讜诪拽讘诇讬讛谉 讟诪讗讬谉 讜诪转谞讬' 讛讬讗 讘讻诇讬诐 讜讗"转 拽砖讬讗 讛讛讜讗 讚讞讜诇讬谉 讛讛讜讗 讘讙讜诇诪讬 讻诇讬 注爪诐 诪驻讜专砖转 砖诐 讗讘诇 驻砖讜讟讬讛谉 讜讚讗讬 讟讛讜专讬谉 讜讛讱 诪转谞讬' 讘驻砖讜讟讬 讻诇讬 诪转讻转 讛讬讗 讜注诇讬讛谉 讛讬讗 砖谞讜讬讛 讘转讜住驻转讗 讚诪住' 讻诇讬诐 讜诪"讛 讟讛讜专讬谉 拽讜讚诐 砖拽讘注谉 诪驻谞讬 砖讛谉 讻讙讜诇诪讬 讻诇讬 诪转讻转 讜砖拽讘注谉 谞讙诪专讛 诪诇讗讻转谉 讜讟诪讗讬谉 诪砖讜诐 讻诇讬 诪转讻转 讜讗注"驻 砖讛驻讜转讞转 砖诇 注抓 讜讗讬谉 讚讬谞讛 诇拽讘诇 讟讜诪讗讛 讘驻讜转讞转 讛讜诇讻讬谉 讗讞专 讞驻讬谉 讻讚转谞谉 讘驻专拽 讬"讙 (讚诪住' 讻诇讬诐 诪"讜), 讛诪砖诪砖 讗转 讛诪转讻转 讟诪讗 讜诪转讻转 讛诪砖诪砖转 讗转 讛注抓 讟讛讜专 讻讬爪讚 驻讜转讞转 砖诇 注抓 讜讞驻讬谉 砖诇讛 砖诇 诪转讻转 讟诪讗讛 驻讜转讞转 砖诇 诪转讻转 讜讞驻讬谉 砖诇讛 砖诇 注抓 讟讛讜专讛 砖诇讗 讻讚讘专讬 专"砖 砖讗诪专 讚驻讜转讞转 讻诪讜 砖讬砖 诇讛 讘讬转 拽讘讜诇 讚诪讬 讜诪拽讘诇转 讟讜诪讗讛 讗诇讗 诪砖讜诐 讞驻讬谉 讟诪讗讛 讜讻砖讛谉 讘驻"注 诇驻讬 砖诇讗 谞讙诪专讛 诪诇讗讻转谉 讟讛讜专讬谉 讻讚驻专讬砖讬转 讜拽转谞讬 住讬驻讗 讜砖诇 讙诇 讗注"驻 砖讞讘专谉 讘讚讜转 讜拽讘注谉 讘诪住诪专讬诐 (讻讜诇讜) [讻诇讜诪专] 砖讻讘专 谞讙诪专讛 诪诇讗讻转谉 讟讛讜专讬谉:





讗住讜专 诇诪砖诪砖 讘爪专讜专 讘砖讘转. 驻讬专砖"讬 讝"诇 诪砖讜诐 讛砖专转 谞讬诪讬谉, 讜拽砖讬讗 注诇讬', 讜讛讗 讚讘专 砖讗讬谞讜 诪转讻讜讬谉 讛讜讗, 讜专讘讗 讻专"砖 住"诇 讜讗驻砖专 砖讻诇 讛诪砖诪砖 讻讚专讱 砖诪砖诪砖讬谉 讘讞讜诇 讻讚讬 诇驻转讜讞 讗"讗 讘诇讗 讛砖专转 谞讬诪讬谉, 讜讗讬谞讜 谞讻讜谉. 讜讟讜讘 诪讝讛 驻专"讞 讝"诇 砖讗诪专 砖讗住讜专 诇诪砖诪砖 讘讗讘谉 讻讚讬 诇讛讞诇讬拽讛 讚诪讞讝讬 讻诪转拽谉 诪谞讗 讜诪"讛 讗拽砖讬谞谉 诇住转讻谉 诪砖讜诐 讚讙讬讚讜讚讬 讚讗讘谞讗 诪砖转诪讟讗 诇讛讜 诇砖讬谞讬 讻专讻砖转讗:





讜讗诐 诇讗讜 讻讛讻专注 诪讚讜讻讛 拽讟谞讛 砖诇 讘砖诪讬诐. 专砖"讬 讝"诇 讛驻住讬拽 讘讛 讜驻讬' 讜讗诐 诇讗讜 砖讗讬谉 诪拽讜诐 拽讘讜注 诇讘讬转 讛讻住讗 诪讜转专 诇讜 诇讟诇讟诇 讻砖注讜专 讛诪讻专讬注, 砖讛讜讗 讗讙讜讝, 讚谞驻讬砖 诪讻讝讬转 讜讝讜讟专 诪讻讘讬爪讛. 讜讻诪讛 讛讜讗 专讞讜拽, 讞讚讗 砖讗讬谉 诇砖讜谉 讛讻专注 谞讜驻诇 注"讝 砖诇讗 谞讗诪专 讻讗谉 讘讚专讱 讛讻专注讛 讜注讜讚 砖讛讬' 诇讜 诇讜诪专 讻讚讘专讬 讛诪讻专讬注. [讜注讜讚] 讜讻讬 讚专讻谉 砖诇 讘谞讬 讗讚诐 诇拽谞讞 注爪诪谉 讘诪讚讜讻讛 拽讟谞讛 砖诇 讘砖诪讬诐 讚拽讗诪专转 讗诐 讬砖 注诇讬讛 注讚 诪讜转专, 讜注讜讚 讘诇讗 注讚 谞诪讬 诇讬砖转专讬 砖讛专讬 讻诇 讛讻诇讬诐 谞讬讟诇讬谉 诇爪讜专讱 讙讜驻谉 讜诪拽讜诪谉. 讜讛讙讗讜谞讬诐 讝"诇 驻讬专砖讜, 讜讗诐 诇讗讜 诪讜转专 诇讟诇讟诇 讗讘谉 诇拽谞讜讞 砖讛讜讗 讻讛讻专注 诪讚讜讻讛 拽讟谞讛 砖诇 讘砖诪讬诐 砖讛讬讗 驻讞讜转讛 诪诪诇讗 讛讬讚 讜讛讚专 讗转诪专 诪讬诪专讗 讘讗驻讬 谞驻砖讛 讗诪专 专讘 砖砖转 讗诐 讬砖 注诇 讛讗讘谉 注讚 诪讜转专 诇讟诇讟诇 讜诇拽谞讞 讘讛 讜讗驻讬' 讛讬讗 讻诪诇讗 讛讬讚 诪驻谞讬 砖讛讬讗 讻诪讝讜诪谞转 诇拽谞讜讞, 讜诪谉 讛讬专讜砖诇诪讬 (讞,讜) 谞住转讬讬注讜 讚讙专住讬谞谉 讘讛 诪注砖讛 讘讘讬转讜住 讘谉 讝讜谞讬谉 砖讛讬' 讬讜砖讘 诇驻谞讬 专讘讜 讗诪专 讻讱 讗谞讬 讗讜诪专 爪专讬讱 砖讬讛讗 讬讜砖讘 讜砖讜拽诇 讘讬讚 讗"诇 讛讻诇 诪讜转专 讞讜抓 诪谉 讛注砖讜讬 讘讞驻讬讝讛 专' 讛诇诇 讘砖诐 专' 讬谞讗讬 讜讬砖 讘讜 讻诪诇讗 专讙诇 诪讚讜讻讛 拽讟谞讛 砖诇 讘砖诐 讗"专 讬讜住讬 诇讗 讗诪专 讗诇讗 诪讚讜讻讛 拽讟谞讛 砖诇 讘砖诐 讛讗 砖诇 讘砖诪讬诐 诇讗:





讛诪讗讬专讬

诪砖谞讛 注爪诐 讻讚讬 诇注砖讜转 转专讜讚 专' 讬讛讜讚讛 讗讜诪专 讻讚讬 诇注砖讜转 讞祝 讝讻讜讻讬转 讻讚讬 诇讙专讜专 讘讛 专讗砖 讛讻专讻专 爪专讜专 讗讜 讗讘谉 讻讚讬 诇讝专讜拽 讘注讜祝 专' 讗诇讬注讝专 讘谉 讬注拽讘 讗讜诪专 讻讚讬 诇讝专讜拽 讘讘讛诪讛 讗诪专 讛专"诐 驻讬' 转专讜讚 讻祝 讛专讜驻讗讬诐 拽讟谉 讜注讜讚 拽讜专讬谉 转专讜讜讚 讜讛专讘讛 注讜砖讬谉 讗讜转讜 讗爪诇谞讜 讜讞祝 砖谉 诪砖谞讬 诪驻转讞 讛注抓 讜讻专讻专 讬讚讜注 讘诇注讝 讟讜专讟讜专 讜讛讜讗 讛讻讬砖讜专:



讗诪专 讛诪讗讬专讬 注爪诐 讻讚讬 诇注砖讜转 转专讜讜讚 专"诇 讻祝 专' 讬讛讜讚讛 讗讜诪专 讻讚讬 诇注砖讜转 讞祝 讜讛讬讜 住讘讜专讬诐 讘讙诪' 诇驻专砖 讘讜 驻讜转讞转 讜讛拽砖讜 讛讬讗讱 专' 讬讛讜讚讛 诪讬拽诇 讜转讬专爪讜 讘讛 讞驻讬 驻讜转讞转 专"诇 砖谞讬诐 讛拽讘讜注讬诐 讘讛 讜诇讗 讛讬讗 注爪诪讛 讝讻讜讻讬转 讻讚讬 诇讙专讜专 讘讜 专讗砖 讛讻专讻专 诇讛讞诇讬拽讜 讜讻谉 讻转讘讜 讘讜 讘讙诪' 砖讬注讜专 讘讻讚讬 砖讬驻爪注 讘' 谞讬诪讬谉 讻讗讞讚 讜讛讻诇 讗讞讚 讜讘讬专讜砖诇诪讬 讗诪专讜 转诪谉 转谞讬 砖诇 讝讻讜讻讬转 讻讚讬 诇爪讜拽 诇转讜讻讜 砖诪谉 讜讘讛 讗转 讗诪专 讛讻谉 讗诇讗 讻讗谉 讘注讘讛 讻讗谉 讘讞讚讛 爪专讜专 讗讜 讗讘谉 讻讚讬 诇讝专讜拽 讘注讜祝 专' 讗诇讬注讝专 讗讜诪专 讻讚讬 诇讝专讜拽 讘讘讛诪讛 砖讗讬谉 讗讚诐 讟讜专讞 诇讛专讬诐 爪专讜专 讻讚讬 诇讛讘专讬讞 讗转 讛注讜祝 讜讚讬讜 讘讙注专讛 讜讛诪讬讬转 拽讜诇 讜讛诇讻讛 讻专' 讗诇讬注讝专 讘谉 讬注拽讘 讜驻讬' 讘讙诪' 诇讝专讜拽 讘讘讛诪讛 讜转专讙讬砖 注讚 砖转讘专讞 诪砖诐 讜讛讜讗 爪专讜专 讗讜 讗讘谉 讘诪砖拽诇 注砖专讛 讝讜讝讬诐:



诪砖谞讛 讞专住 讻讚讬 诇讬转谉 讘讬谉 驻爪讬诐 诇讞讘专讜 讚讘专讬 专' 讬讛讜讚讛 专' 诪讗讬专 讗讜诪专 讻讚讬 诇讞转讜转 讘讜 讗转 讛讗讜专 专' 讬讜住讬 讗讜诪专 讻讚讬 诇拽讘诇 专讘讬注讬转 讗诪专 专' 讗注"驻 砖讗讬谉 专讗讬讛 诇讚讘专 讝讻专 诇讚讘专 诇讗 讬诪爪讗 讘诪讻转转讜 讞专砖 诇讞转讜转 讗砖 诪讬拽讜讚 讗诪专 诇讜 专' 讬讜住讬 诪砖诐 专讗讬讛 讜诇讞砖讜祝 诪讬诐 诪讙讘讗 讗诪专 讛专"诐 驻讬' 驻爪讬诐 讞爪讬 诇讘谞讛 讻砖讬砖 讞诇诇 讘讬谉 讛讞爪讗讬 诇讘谞讛 讜讬诪诇讗讜 讗讜转讜 讛讞诇诇 讘讞专住讬' 讜讘讗讘谞讬诐 讚拽讜转 讜讛诇讻讛 讻专' 讬讜住讬:



讗诪专 讛诪讗讬专讬 讞专住 讻讚讬 诇讬转谉 讘讬谉 驻爪讬诐 诇讞讘讬专讜 讜讛讜讗 砖讻砖诪住讚专讬诐 拽讜专讜转 讗讜 驻爪讬诪讬谉 讘讗专抓 讜讛讜讗 诪转谞讚谞讚 住讜诪讻讜 诪爪讚 谞讚谞讜讚讜 讘讞专住 讜讛讜讗 砖讬注讜专 诪讜注讟 讜专讘讬 诪讗讬专 讗讜诪专 讻讚讬 诇讞转讜转 讘讜 讛讗讜专 讜讗讬谉 讞讬转讜讬 讗诇讗 讘讞专住 讙讚讜诇 讜专' 讬讜住讬 讗讜诪专 讻讚讬 诇拽讘诇 讘讜 专讘讬注讬转 诪讬诐 讜讛讜讗 诪讜注讟 诪砖讬注讜专讜 砖诇 专' 诪讗讬专 讜讝讻专 诇讚讘专 诪讛 砖讗诪专 诇讗 讬诪爪讗 讘诪讻转转讜 讞专砖 诇讞转讜转 讗砖 诪讬拽讜讚 讜诇讞砖讜祝 诪讬诐 诪讙讘讗 讻诇讜诪专 诇讗 住讜祝 讚讘专 诇讞转讜转 砖讛讜讗 砖讬注讜专 讙讚讜诇 讗诇讗 讗驻讬' 诇讞砖讜祝 诪讬诐 诪讙讘讗 砖讛讜讗 砖讬注讜专 诪讜注讟 讜讛诇讻讛 讻专' 讬讜住讬:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讻转讘谞讜 讛诇讻讛 驻住讜拽讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讛诪注讘讚 讗转 讛注讜专 讘讻讚讬 诇注砖讜转 拽诪讬注 讘讬谉 砖讬注讘讚 诇讙诪专讬 讘讬谉 砖讬注讘讚 讗讞讚 诪诪讬谞讬 注讬讘讜讚 讻讙讜谉 诪诇讬讞讛 讗讜 拽诪讜讞 讗讜 注驻讜抓 讜讬砖 砖讜讗诇讬谉 讜讛诇讗 讘驻专拽 讘讜谞讛 拽"讙 讘' 讗诪专讜 讛诪注讘讚 讞讬讬讘 讘讻诇 砖讛讜 讜转讬专爪讜 拽爪转 诪驻专砖讬诐 讘砖讛讞砖讬讘 注讬讘讜讚讜 诇讗讬讝讛 讚讘专 讜注讬拽专 讛讚讘专讬诐 砖诇讗 谞讗诪专 砖诐 讻诇 砖讛讜 讗诇讗 讘砖讬注讜专 讝讛 讜讛讜讗 砖诇讗 谞转注住拽讜 诇砖诐 讗诇讗 讘诪拽爪转 诪诇讗讻讛 砖讛讬讛 专' 砖诪注讜谉 讗讜诪专 讗讬谞讜 讞讬讬讘 注讚 砖讬注讘讚 讗转 讻诇讛 砖讬注讘讚谞讜 注讬讘讜讚 讙诪讜专 讗讘诇 讗诐 讛转讞讬诇 讘注讬讘讜讚 讜诇讗 讛砖诇讬诪讜 讗驻讬' 讘注讜专 砖诇诐 驻讟讜专 讜专讘谞谉 住讘专讬 讘注讘讜讚 讻诇 砖讛讜讗 讞讬讬讘 讜讗讬谉 讻诇 砖讛讜讗 讛谞讝讻专 砖诐 讗诪讜专 讗诇讗 诪爪讚 讛注讬讘讜讚 诇讗 诪爪讚 讻诪讜转 讛注讜专 讜诇注讜诇诐 讘砖讬注讜专 讛谞讝讻专 讘注讜专 讛讬讗 讗讘诇 讛注讬讘讜讚 讗驻讬' 讘讻诇 砖讛讜讗 讜讛讜讗 砖讻转讘谞讜 讘讬谉 注诇 讻诇 讛注讘讜讚 讘讬谉 注诇 讗' 诪诪讬谞讬 讛注讬讘讜讚 讜讗诐 讛讜爪讬讗讜 砖讬注讜专讜 诪讘讜讗专 讘诪砖谞转谞讜 讘讬谉 砖讗讬谞讜 诪注讜讘讚 讜讛讜爪讬讗讜 诇注讘讚讜 讘讬谉 砖讗讬谞讜 诪注讜讘讚 讜讛讜爪讬讗讜 砖诇讗 诇注讘讚讜 讜讘讬谉 砖讛讜讗 诪注讜讘讚 讜讛讜爪讬讗讜:



讛诪诇讘谉 讗转 讛爪诪专 讗讜 讗转 讛驻砖转谉 讜讛诪谞驻爪讜 讜讛爪讜讘注讜 讜讛讟讜讜讛讜 讻诇诐 砖讬注讜专诐 讻诪诇讗 专讜讞讘 讛讬住讟 讻驻讜诇 讜专讜讞讘 讛讬住讟 驻讬' 讘讜 讙讚讜诇讬 讛专讘谞讬诐 讻讚讬 诪转讬讞转 讗爪讘注 诇讗诪讛 讘讛驻专砖讛 讘讬谞讬讛诐 讘讻诇 讻讞讜 讜砖讬注讜专 砖谞讬 住讬讟讬谉 诪诪谞讜 讛讜讗 砖讬注讜专 砖讘转 讗讘诇 讙讗讜谞讬 住驻专讚 驻讬专砖讜 讻讚讬 诪转讬讞转 讙讜讚诇 诇讗爪讘注 讜讛讜讗 拽专讜讘 诇砖谞讬 砖诇讬砖讬 讝专转 讜讛讜讗 讘讗讜专讱 讗专讘注讛 讟驻讞讬诐 讜专讞讘 讛讬住讟 驻砖讜讟 诇驻讬' 讛讗讞专讜谉 讛讜讗 讻驻讜诇 诇驻讬专讜砖 专讗砖讜谉 讗讘诇 讛讗讜专讙 砖讞讬讜讘讜 讘砖谞讬 讞讜讟讬谉 讗讬谉 砖讬注讜专讜 讘诪诇讗 专讞讘 讛讬住讟 讗诇讗 讘专讜讞讘 砖转讬 讗爪讘注讜转 讻诪讜 砖讬转讘讗专:



讛诪讜爪讬讗 住诪谞讬谉 砖专讜讬讬诐 诇爪讜专讱 爪讘讬注讛 砖讬注讜专谉 讻讚讬 诇爪讘讜注 讘讛诐 讚讜讙诪讗 诇讗讬专讗 讜讛讜讗 砖爪讜讘注讬谉 诪注讟 诇讛专讗讜转讜 诇讚讜讙诪讗 砖讛讜讗 专讜爪讛 讘爪讘注 讝讛 讜注谞讬谉 诇讗讬专讗 诇讗讜专讙 砖诪注讻讘讜 诇住转讜诐 驻讬 拽谞讛 砖驻拽注讬转 讛注专讘 谞转讜谞讛 讘转讜讻讜 讗讘诇 讗诐 讛讜爪讬讗 住诪谞讬谉 砖讗讬谞谉 砖专讜讬讬谉 讻讙讜谉 拽诇驻讬 讗讙讜讝讬诐 讜拽诇驻讬 专诪讜谞讬诐 讗讜 住讟讬住 讜驻讗讛 讜砖讗专 诪讬谞讬 讛住诪谞讬谉 砖讬注讜专谉 讻讚讬 诇爪讘讜注 讘讙讚 拽讟谉 讻住讘讻讛 砖诪谞讬讞讬谉 诇讘谞讜转 注诇 专讗砖讬讛诐 讜砖诪讗 转讗诪专 讜讛专讬 讘诪谞驻抓 讜诪诇讘谉 讛讜讗讬诇 讜讻诇谉 爪讜专讱 讟讜讬讛 讛诐 讗转讛 谞讜转谉 讘讛诐 砖讬注讜专 讟讜讬讛 讜讗祝 讘讗诇讜 讛讜讗讬诇 讜讻诇谉 诇砖专讬讛 讛诐 注讜诪讚讬诐 谞砖注专 讘讛诐 讻砖专讜讬讬诐 讟注诐 讛讚讘专 砖讗讬谉 讗讚诐 讟讜专讞 诇砖专讜转 住诪谞讬谉 诇爪讘讜注 讘讛谉 讚讜讙诪讗 讻诪讜 砖讘讬讗专谞讜 讘讟讬讟 砖讛砖讜驻讻讬谉 讛专讗讜讬讬诐 诇讙讘诇讜 砖讬注讜专谉 讘专讘讬注讬转 讜讛讟讬讟 注爪诪讜 讻讚讬 诇注砖讜转 驻讬 讻讜砖:



讛诪讜爪讬讗 讝专注讜谞讬 讙谞讛 讛讜讗讬诇 讜讗讬谉 谞讗讻诇讬谉 讗讬谉 砖讬注讜专谉 讻讙专讜讙专转 讗诇讗 讻诇 讗讞讚 讜讗讞讚 诇驻讬 讞砖讬讘讜转讜 讜诪讛 砖讗讚诐 专讙讬诇 讘讜 讝专注 拽砖讜讗讬诐 讜讚诇讜注讬谉 讜驻讜诇 讛诪爪专讬 砖讬注讜专谉 讘砖谞讬诐 砖讗讬谉 讗讚诐 讝讜专注 诪讛诐 讗诇讗 诪注讟 讜砖讗专 讛讝专注讜谞讬诐 诇驻讬 诪讛 砖讗讚诐 专讙讬诇 讘讛诐 讜讗注"驻 砖讻砖谞讝专注讜 砖讬注讜专 讝讘讜诇诐 讗驻讬' 讘讗讞转 讻诪讜 砖讘讬讗专谞讜 讘诪砖谞讛 讻讚讬 诇讝讘诇 讻专讬砖讛 讘讝专讬注讛 诪讬讛讗 讗讬谉 砖讬注讜专谉 讻讗讞转 砖讗讬谉 讗讚诐 讟讜专讞 诇讛讜爪讬讗 谞讬诪讗 讗讞转 诇讝专讬注讛 注"讚 砖讘讬讗专谞讜 讘住诪谞讬谉 讜讟讬讟:



讛讘讙讚 讜讛砖拽 讜讛注讜专 讻砖讬注讜专谉 诇讟讜诪讗讛 讻讱 砖讬注讜专谉 诇讛讜爪讗转 砖讘转 讛讘讙讚 讙' 注诇 讙' 讛砖拽 讚' 注诇 讚' 讛注讜专 讛' 注诇 讛' 讜诪驻抓 讚讬谞讜 诇讟讜诪讗讛 讜' 注诇 讜' 讜诇注谞讬谉 砖讘转 诇讗 谞转讘专专 砖讛专讬 诇讗 讗诪专讜 讗诇讗 讛讘讙讚 讜讛砖拽 讜讛注讜专 讻砖讬注讜专谉 诇讟讜诪讗讛 讜讻讜' 讜诇讗 讛讜讝讻专 讘讛 诪驻抓 讜讬砖 讙讜专住讬谉 讘讛 诪驻抓 讗讜 砖讗讬谉 讙讜专住讬谉 诪驻抓 讗诇讗 砖诪砖讜讬谉 讘讜 讗转 讛诪讚讛 讜讬专讗讛 砖砖讬注讜专讛 讻讚讘专 砖讛讬讗 注砖讜讬讛 诪诪谞讜 讗诐 住讬讘 讗诐 讙诪讬 讗诐 讻诪讛 砖讛讬讗:



诪讛 砖讗诪专讜 讻讗谉 诪爪讛 讻诪砖诪注讛 讚诇讗 诪诇讬讞 讜讻讜' 讬砖 诇诪讚讬谉 诪诪谞讛 砖讗讬谉 诇讬转谉 诪诇讞 讘注讬住讛 砖诇 诪爪讛 讗注"驻 砖诇砖讛 讘爪讜谞谉 讛讜讗讬诇 讜讗诪专讜 诪爪讛 讻诪砖诪注讛 讚诇讗 诪诇讬讞 讜讻讜' 讜诪讙讚讜诇讬 拽讚诪讜谞讬谞讜 诪讘讬讗讬谉 讘讛 专讗讬讛 诪诪讛 砖讗诪专讜 讘砖谞讬 砖诇 讘转专讗 诪专讞讬拽讬谉 讗转 讛诪诇讞 诪讻讜转诇讜 砖诇 讞讘讬专讜 砖诇砖讛 讟驻讞讬诐 讜砖讗诇讜 讘讛 转谞谉 讛转诐 讘诪讛 讟讜诪谞讬谉 讜讻讜' 诪讗讬 砖谞讗 讛讻讗 讚拽转谞讬 住诇注讬诐 讜诇讗 拽转谞讬 讞讜诇 讜诪讗讬 砖谞讗 讛转诐 讚拽转谞讬 讞讜诇 讜诇讗 拽转谞讬 住诇注讬诐 讜诪住拽谞讗 讛转诐 诇讗 拽转谞讬 讗诇讗 讛谞讱 讚讗驻讬' 拽专讬专讬 讞讬讬诐 诇讗驻讜拽讬 讞讜诇 讚讞诪讬诪讬 讞讬讬诐 拽专讬专讬 拽专讬专 讗诇诪讗 砖讛诪诇讞 诪讬讛讗 讗驻讬' 拽专讬专讬 讞讬讬诐 讜讗讞专 砖讻谉 讗住讜专 诇讬转谞讛 讘诪爪讛 砖讛专讬 爪专讬讱 诇讬讝讛专 讘讛 诪讻诇 讚讘专 讛诪讞诪诐 讜讬砖 讞讜诇拽讬诐 讘讝讜 讻诪讜 砖讬转讘讗专 讘诪拽讜诪讜 讘注"讛:



讻讘专 讘讬讗专谞讜 砖讛拽诇祝 讜讛讚讜讻住讜住讟讜住 谞讞诇拽讜 讘注谞讬谞诐 讙讚讜诇讬 注讜诇诐 讜爪专讬讻讬诐 讗谞讜 诇讘专专 讗转 讚讬谞诐 讻讚讬 诇驻住讜拽 讘诪讛 砖讗诪专讜 讛诇讻讛 诇诪砖讛 诪住讬谞讬 转驻讬诇讬谉 注诇 讛拽诇祝 讜诪讝讜讝讛 注诇 讛讚讜讻住讜住讟讜住 拽诇祝 讘诪拽讜诐 讘砖专 讜讚讜讻住讜住讟讜住 讘诪拽讜诐 砖注专 讜讻谉 诪讛 砖讛注诇讜 讘住讜讙讬讗 讝讜 砖讛诪讝讜讝讛 讗注"驻 砖讚讬谞讛 讘讚讜讻住讜住讟讜住 讗诐 讻转讘讛 注诇 讛拽诇祝 讻砖讬专讛 讜诇讗 注讜讚 讗诇讗 讗祝 诇讻转讞讬诇讛 讜讻诪讜 砖讗诪专讜 专' 诪讗讬专 讛讬讛 讻讜转讘讛 注诇 讛拽诇祝 诪驻谞讬 砖诪砖转诪专转 砖诪砖讬诪讬谉 讗讜转讛 讘拽谞讛 讚拽 讜拽诇祝 讬驻讛 诇讛 砖讛讜讗 讚拽 讜谞讙诇诇 砖诐 讬驻讛 讗讘诇 讛转驻讬诇讬谉 爪专讬讻讬谉 拽诇祝 注诇 讻诇 驻谞讬诐 讜诪讛 砖讗诪专讜 讗诐 砖讬谞讛 驻住讜诇 驻讬' 注诇 讛转驻讬诇讬谉 诇驻讬 诪住拽谞转 讛住讜讙讬讗 讜注谞讬谉 诪讞诇拽转 讝讜 讛讜讗 注诇 讚专讻讬诐 讗诇讜 讙讗讜谞讬 讛专讗砖讜谞讬诐 讻转讘讜 砖讻讱 讛讬讜 注讜砖讬诐 诇讜拽讞讬谉 注讜专 讘讛诪讛 讗讜 讞讬讛 讜诪注讘讬专讬谉 诪诪谞讛 讛砖注专 讜诪讚拽拽讬谉 讗讜转讜 诪注讟 讘讙专讬专讛 讜诪讜诇讞讬谉 讗讜转讜 讘诪诇讞 讜诪注讘讚讬谉 讗讜转讜 讘拽诪讞 讜诪转拽谞讬谉 讗讜转讜 讘注驻爪讬诐 讜讻讬讜爪讗 讘讜 讘讚讘专讬诐 砖诪讻讜讜爪讬诐 讗转 讛注讜专 讜诪拽讘爪讬诐 讗讜转讜 讜诪讞讝拽讬诐 讗讜转讜 讜讝讛讜 讛谞拽专讗 讙讜讬诇 砖诇讗 谞讬讟诇 诪诪谞讜 讻诇讜诐 讜讻诪讜 砖讗诪专讜 讘讘谞讬谉 讙讜讬诇 讗讘谞讬 讚诇讗 诪砖驻讬讬谉 讜诇驻注诪讬诐 诇讜拽讞讬谉 讗转 讛注讜专 讗讞专 砖讛注讘讬专讜 诪诪谞讜 讛砖注专 讜诪讚拽拽讬谉 讗讜转讜 诪注讟 讘讙专讬专讛 讜讗讞专 砖注讘讚讜讛讜 讘诪讬诐 讜拽诪讞 拽讚诐 砖讬注讘讚讜讛讜 讘注驻爪讬诐 诪讬讘砖讬谉 讗讜转讜 讜诪拽诇驻讬谉 讗讜转讜 注讚 砖谞讞诇拽 诇砖谞讬' 讜讗讜转讜 讞诇拽 讛注诇讬讜谉 砖讻诇驻讬 讛砖注专 讛讜讗 讛谞拽专讗 拽诇祝 讜讛讜讗 讚拽 讻注讬谉 拽诇讬驻讛 讜讛讜讗 讛讜讗 诇砖讜谉 拽诇祝 讜讗讜转讜 砖诪诪讜诇 讛讘砖专 讜讛讜讗 讛注讘讛 谞拽专讗 讚讜讻住讜住讟讜住 讜讛诇讻讛 诇诪砖讛 诪住讬谞讬 诇讻转讜讘 转驻讬诇讬谉 注诇 讛拽诇祝 讜讛诪讝讜讝讛 注诇 讛讚讜讻住讜住讟讜住 讜讗诐 砖讬谞讛 讘诪讝讜讝讛 诇讻转讜讘 注诇 讛拽诇祝 讻砖专 诇讗 谞讗诪专 讚讜讻住讜住讟讜住 讗诇讗 诇诪爪讜讛 讜讗祝 诇讻转讞讬诇讛 诪讜转专 诇砖谞讜转 讻诪讜 砖讘讬讗专谞讜 讗注"驻 砖讛诪爪讜讛 讘讚讜讻住讜住讟讜住 讗讘诇 讗诐 砖讬谞讛 讘转驻讬诇讬谉 驻住讜诇 讜讻谉 讗诐 讻转讘 转驻讬诇讬谉 注诇 讛讙讜讬诇 驻住讜诇 讜讻诪讜 砖讗诪专讜 讘住讜讙讬讗 讝讜 讜转驻讬诇讬谉 讗讙讜讬诇 诪讬 讻转讘讬谞谉 讜讘诪讝讜讝讛 讻砖专 讜诪讛 砖讗诪专讜 拽诇祝 讘诪拽讜诐 讘砖专 讚讜讻住讜住讟讜住 讘诪拽讜诐 砖注专 诇讗 诪拽讜诐 讘砖专 讜诪拽讜诐 砖注专 诪诪砖 砖讛专讬 讗讬谉 讘拽诇祝 驻谞讬诐 讚讘讜拽讬诐 讘讘砖专 讜诇讗 讘讚讜讻住讜住讟讜住 驻谞讬诐 讚讘讜拽讬诐 讘砖注专 讗诇讗 拽诇祝 讻讜转讘 讘讜 讘诪拽讜诐 砖讻诇驻讬 讛讘砖专 讜讝讛讜 讘爪讚 讛诪讞讜诇拽 诪谉 讛转讞转讜谉 砖讛讬讜 驻谞讬讜 讻诇驻讬 诪拽讜诐 讘砖专 讗讘诇 诇讗 讘驻谞讬诐 讛注诇讬讜谞讬诐 砖讛注讘讬专 诪砖诐 讛砖注专 讜讚讜讻住讜住讟讜住 讻讜转讘 讘讜 讘驻谞讬诐 讛注诇讬讜谞讬诐 砖谞讞诇拽 讘讛诐 诪拽诇驻讛 讛注诇讬讜谞讛 讜讛讜讗 讻谞讙讚 诪拽讜诐 讛砖注专 讗讘诇 诇讗 讘爪讚 讛诪讞讜讘专 讘讘砖专 讜谞诪爪讗讜 转驻讬诇讬谉 讜诪讝讜讝讜转 谞讻转讘讬诐 讘诪拽讜诐 讞诇讜拽 讗讞讚 诪讞讘讬专讜 住讬诪谉 诇讚讘专 讻讘讜讚 讗诇讛讬诐 讛住转专 讚讘专 讜讗诐 砖讬谞讛 诇讻转讜讘 讘拽诇祝 讘诪拽讜诐 砖注专 讜讘讚讜讻住讜住讟讜住 讘诪拽讜诐 讘砖专 驻住讜诇 讜讻诪讜 砖讗诪专讜 讘住讜讙讬讗 讝讜 砖讬谞讛 讘讝讛 讜讘讝讛 驻住讜诇 讗拽诇祝 讘诪拽讜诐 砖注专 讜讗讚讜讻住讜住讟讜住 讘诪拽讜诐 讘砖专 讜讻谉 讗诪专讜 讘转诇诪讜讚 讛诪注专讘 砖诇 诪讙诇讛 注诇 讛讙讜讬诇 讘诪拽讜诐 砖注专 讜注诇 讛拽诇祝 讘诪拽讜诐 谞讞砖转谉 讜讗诐 砖谞讛 驻住讜诇 讜诇砖讜谉 谞讞砖转谉 讛讜讗 注谞讬谉 砖讜诇讬诐 讜讝讛讜 爪讚 讛转讞转讜谉 砖讘拽诇祝 砖诪诪讜诇 讛讘砖专 讜诇诪讚转 砖讗祝 讛讙讜讬诇 讻讚讜讻住讜住讟讜住 诇讬讻转讘 讘诪拽讜诐 砖注专 讜讝讜 诇讗 讛讜爪专讻讛 砖爪讚 讛讘砖专 砖讘讙讜讬诇 讗讬谞讜 谞转拽谉 讻诇诇 讜讗讬谞讜 专讗讜讬 诇讻转讬讘讛 讜讙讚讜诇讬 讛专讘谞讬诐 讗祝 讛诐 谞诪爪讗 讘诪拽爪转 驻讬专讜砖讬讛诐 讚讜讻住讜住讟讜住 拽诇祝 砖谞讟诇讛 拽诇讬驻转讜 讛注诇讬讜谞讛 讜诇砖讜谉 讝讛 诪讜讻专讞 讻砖讬讟讛 讝讜 讗诇讗 砖讘诪拽爪转 驻讬专讜砖讬讛诐 谞诪爪讗 砖诇讗 谞讟诇讛 拽诇讬驻转讜 讛注诇讬讜谞讛 讜讛讬讗 砖讬讟讛 砖谞讬讛 诇讛专讘讛 诪驻专砖讬诐 诇驻专砖 讛拽诇祝 讻诪讜 砖讘讬讗专谞讜 讜讛讚讜讻住讜住讟讜住 诪讛 砖讘讬讗专谞讜 讘讙讜讬诇 讜讛讙讜讬诇 诪讛 砖讘讬讗专谞讜 讘讚讜讻住讜住讟讜住 讜砖谞转注讘讚 讘注驻爪讬诐 讜拽诇祝 讜讚讜讻住讜住讟讜住 讗讬谉 讘讛诐 诇讚注转诐 注讬讘讜讚 注驻爪讬诐 讜讗讬谉 讛讚讘专讬诐 谞专讗讬诐 讻诇诇 讗诇讗 讻讚注转 专讗砖讜谉 讜诇诪讚转 诇砖讬讟讛 讝讜 砖讛转驻诇讬谉 讗讬谉 讻砖专讬诐 讗诇讗 讛拽诇祝 讜讘诪拽讜诐 讘砖专 注"讚 砖讘讬讗专谞讜 讜诪讝讜讝讛 谞讻转讘转 讘讻诇谉 讜讘诇讘讚 讘拽诇祝 讘诪拽讜诐 讘砖专 讜讘讙讜讬诇 讜讚讜讻住讜住讟讜住 讘诪拽讜诐 砖注专:



讜注讻砖讬讜 砖讗讬谉 讗谞讜 讘拽讬讗讬谉 讘讞诇讜拽 讛注讜专 诇砖谞讬诐 诇转驻讬诇讬谉 讗讬谉 诇讜 诇讙专讜专 诪谉 讛砖讞讜专 砖讛专讬 讛谞砖讗专 讬讛讗 讚讜讻住讜住讟讜住 讗诇讗 讙讜专专 诪爪讚 讛诇讘谉 砖讛讜讗 诪拽讜诐 讘砖专 诪诪砖 讜讬拽诇讜祝 讛专讘讛 注讚 砖讬砖讗专 讚拽 诪讗讚 讜讛诇讱 讛讚讜讻住讜住讟讜住 讜谞砖讗专 讛拽诇祝 讜讻讜转讘 讘爪讚 讛讙专讬专讛 讗讘诇 诇诪讝讜讝讛 讗讜 讗讬谞讜 讙讜专专 讻诇诇 砖讛专讬 讻砖讬专讛 讘讙讜讬诇 讜讬讻转讜讘 讘诪拽讜诐 砖注专 诪诪砖 讗讜 讬讙专讜专 诪讗讬讝讛 爪讚 砖讬专爪讛 讗诇讗 砖讗诐 讬讙专讜专 讘砖讞讜专 谞砖讗专 讛讚讜讻住讜住讟讜住 讜讻讜转讘 讻谞讙讚 砖注专 讜讗诐 讙讜专专 讘诇讘谉 讛专讬 讛讜讗 拽诇祝 讜讻讜转讘 讻谞讙讚 讛讘砖专 讜砖谞讬讛诐 讻转讬讘转谉 讘诪拽讜诐 讛讙专讬专讛 讜讬砖 驻讜住诇讬谉 讘讻转讬讘转 诪讝讜讝讛 注诇 讛讙讜讬诇 诪驻谞讬 砖讛讜讗 爪专讬讱 诇讻转讜讘 讘诪拽讜诐 砖注专 诪诪砖 讜诇讗 诪爪讬谞讜 诪讬 砖讬讻砖讬专 讘诪拽讜诐 讘砖专 诪诪砖 讜诪拽讜诐 砖注专 诪诪砖:



讝讜 讛讬讗 砖讬讟转谞讜 讜讙讚讜诇讬 讛诪讞讘专讬诐 讻转讘讜 讘讛驻讱 砖讛注诇讬讜谉 讛讜讗 讛讚拽 讜讛讜讗 拽专讜讬 讚讜讻住讜住讟讜住 讜讛转讞转讜谉 讛讜讗 讛注讘讛 讜拽专讜讬 拽诇祝 讜驻讬专砖讜 拽诇祝 讘诪拽讜诐 讘砖专 诪拽讜诐 讘砖专 诪诪砖 讜讚讜讻住讜' 讘诪拽讜诐 砖注专 诪拽讜诐 砖注专 诪诪砖:



讜住驻专 转讜专讛 讬砖 诪讻砖讬专讬谉 讗讜转讛 讘讬谉 讘讙讜讬诇 讘讬谉 讘讚讜讻住讜住讟讜住 讘讬谉 讘拽诇祝 讜讘诇讘讚 砖讬讻转讜讘 讘讻诇 讗讞讚 讘诪拽讜诪讜 讛专讗讜讬 诇讜 讻诪讜 砖讘讬讗专谞讜 讜讻诪讜 砖讗诪专讜 讘住讜讙讬讗 讝讜 注诇 讛拽诇祝 讜注诇 讛讙讜讬诇 讜注诇 讛讚讜讻住讜住讟讜住 讻砖专讛 讜讛注诪讚谞讜讛 讘住"转 讗诇讗 砖诇讚注转讬 讗讬谞讛 专讗讬讛 砖诇讗 讛讜爪专讻谞讜 诇讛注诪讬讚讛 讘住驻专 转讜专讛 讗诇讗 诇诪讛 砖讛讬讬谞讜 住讘讜专讬诐 砖讗讬谉 讛诪讝讜讝讛 谞讻转讘转 注诇 讛拽诇祝 讜讗讞专 砖讛注诇讜 讘住讜讙讬讗 砖讛诪讝讜讝讛 谞讻转讘转 讗祝 注诇 讛拽诇祝 讗讬驻砖专 诇讛注诪讬讚讛 讘诪讝讜讝讛 砖讻砖讬专讛 讘讻诇谉 讻诪讜 砖讻转讘谞讜 讗讘诇 住驻专 转讜专讛 讬砖 砖讗讬谉 诪讻砖讬专讬谉 讗讜转讜 讗诇讗 讘讙讜讬诇 诪驻谞讬 砖讛讬讗 爪专讬讻讛 诇讞讝拽 砖讘讻诇诐 诪驻谞讬 砖讛讬讗 谞讙诇诇转 讜诪讬讟诇讟诇转 转诪讬讚 讜讬砖 诪讻砖讬专讬谉 讗祝 讘讚讜讻住讜住讟讜住 砖讛专讬 讛讜讗 讞讝拽 讛专讘讛 讜谞讙诇诇 讻讙讜讬诇 讗诇讗 砖驻讜住诇讬谉 讗讜转讛 讘拽诇祝 砖讛讜讗 讛讚拽 讜讛讞诇讜砖 砖讘讻诇诐 讜讛诪讻砖讬专讬诐 讘讻诇诐 讻砖讗谞讜 砖讜讗诇讬诐 诇讛诐 讛讬讗讱 讛讻砖讬专讜 住驻专 转讜专讛 讘讚拽 砖讘讻诇诐 讛诐 诪砖讬讘讬诐 砖讛拽诇讜 讘讛 讻讚讬 砖转讛讗 谞拽诇讛 诇讛讜砖讬讘讛 讘讞讬拽谉 砖诇 讞住讬讚讬诐 讜讙讚讜诇讬 讛诪讞讘专讬诐 谞诪砖讻讜 诇砖讬讟转诐 砖驻讬专砖讜 砖讛讚讜讻住讜住讟讜住 讛讜讗 讛讚拽 讜讛讞诇讜砖 砖讻转讘讜 砖讗注"驻 砖讛诇讻讛 诇诪砖讛 诪住讬谞讬 诇讻转讜讘 住驻专 转讜专讛 注诇 讛讙讜讬诇 讗诐 讻转讘讜 注诇 讛拽诇祝 讻砖专 诇讗 谞讗诪专 讙讜讬诇 讗诇讗 诇诪注讟 讗转 讛讚讜讻住讜住讟讜住:



讜讻谉 诪讛 砖讛讝讻专谞讜 讘砖诐 转诇诪讜讚 讛诪注专讘 砖讘诪住讻转 诪讙诇讛 诪讜讻讬讞 讻谉 砖讛专讬 讘注谞讬谉 住驻专 转讜专讛 讗诪专讜 讜讻讜转讘 注诇 讛讙讜讬诇 讘诪拽讜诐 砖注专 讜注诇 讛拽诇祝 讘诪拽讜诐 谞讞砖转谉 讗诇讗 砖讗讬驻砖专 诇驻专砖 讛讙讜讬诇 讘诪拽讜诐 讛专讗讜讬 诇讜 讜注诇 讛拽诇祝 讘诪拽讜诐 讛专讗讜讬 诇讜 讗诇讗 讘专讗砖讜谉 砖诇 讘转专讗 讗诪专讜 砖讗诇讜 诇专' 砖讬注讜专 住驻专 转讜专讛 讘讻诪讛 讗"诇 讘讙讜讬诇 砖砖讛 讟驻讞讬诐 讘拽诇祝 讗讬谞讬 讬讜讚注 诇诪讚谞讜 讘讘讬专讜专 砖住驻专 转讜专讛 谞讻转讘 讘拽诇祝 讜诪注转讛 谞专讗讛 砖讛讜讗 讛爪讚 讛注讘讛 诪拽讜诐 讘砖专 驻讬' 诪拽讜诐 讘砖专 诪诪砖 讜诪拽讜诐 砖注专 砖讘讚讜讻住讜住讟讜住 诪拽讜诐 砖注专 诪诪砖 讜讻谉 讛专讘讛 讙讗讜谞讬诐 讛讘讬讗讜 讻诇砖讜谉 转讜住驻转讗 讗注"驻 砖讻讱 讛诇讻讛 讗诐 讻转讘 住驻专 转讜专讛 注诇 讛拽诇祝 讻砖专 诇讗 讗诪专讜 讙讜讬诇 讗诇讗 诇诪注讟 讛讚讜讻住讜住讟讜住 讜砖诪讗 讝讜 砖诇 讘转专讗 诇讗 谞讗诪专讛 讗诇讗 诇讚注转 讛诪讻砖讬专 讘讻讜诇诐 讜砖诪讗 讛讬讛 诇讜 诇讜诪专 讙"讻 讚讜讻住讜住讟讜住 讗讬谞讬 讬讜讚注 讗讬谞讜 讻谉 砖讛讚讜讻住讜住讟讜住 砖讬注讜专讜 拽专讜讘 诪砖诇 讙讜讬诇 砖讛专讬 诇讗 谞讬讟诇 诪诪谞讜 讗诇讗 拽诇讬驻讛 讚拽讛 讜讻诇 砖讛诇讻讛 讚讜拽讗 讘讙讜讬诇 讗讜 讘讚讜讻住讜住讟讜住 砖讛讜讗 讚讜诪讛 诇讜 讜谞诪爪讗 诇驻讬 砖讬讟转谞讜 讛转驻诇讬谉 讛讜讗讬诇 讜讗讬谉 爪专讬讻讬谉 砖专讟讜讟 讚讬讬谉 讘拽诇祝 讜注讜讚 诪驻谞讬 砖讛诐 谞讙诇诇讬诐 诇讻诪讛 讻驻诇讬诐 讻注讙讜诇 住驻专 转讜专讛 讘讞转讬讻讜转 讚拽讜转 讜注讜诪讚 讘讘讬转 爪专 讜拽爪专 讜讛拽诇祝 谞讜讞 诇讻讱 砖讛讜讗 讚拽 讜讛诪讝讜讝讛 诪转讜讱 砖爪专讬讻讛 砖专讟讜讟 爪专讬讻讛 诪拽讜诐 讞讝拽 讗讬谉 爪专讬讱 诇讚讞讜拽 讘讛 讻诇 讻讱 砖讬砖 诇砖讬讟讜转讬讛 诪住驻专 讻"讘 讜诪讜谞讞转 讘转讬拽 讗专讜讱 讜专讗讜讬 诇讛 讚讜讻住讜住讟讜住 砖讛讜讗 注讘讛 讜讻谉 注讬拽专 讜诪"诪 讻诪讛 拽砖讛 讛诪讞诇拽转 砖讛专讬 讘转驻诇讬谉 讻砖专 诇砖讟转谞讜 驻住讜诇 诇讚讘专讬讛诐 讜讻砖专 诇讚讘专讬讛诐 驻住讜诇 诇砖讬讟转谞讜 讜讬讬' 讬讻驻专 讘注讚 讜专讞诪谞讗 诇讬讘讗 讘注讬:



讜讘住驻专 转讜专讛 诇砖讟转谞讜 讻砖讬专讛 注诇 讛讙讜讬诇 讗讜 砖诪讗 讗祝 注诇 讛讚讜讻住讜住讟讜住 讜诇讚注转 讙讚讜诇讬 讛诪讞讘专讬诐 讻砖讬专讛 注诇 讛讙讜讬诇 讜注诇 讛拽诇祝 诪"诪 讛讚讬谉 砖讜讛 诇讜诪专 砖讚讬谞讜 讘讙讜讬诇 讜砖讗讞专 讛讙讜讬诇 讻砖讬专讛 注诇 讛注讘讛 砖讘砖谞讬诐 讛谞砖讗专讬诐 砖讛讜讗 讚讜讻住讜住讟讜住 诇砖讬讟转谞讜 讜拽诇祝 诇讚注转 讙讚讜诇讬 讛诪讞讘专讬诐 讜讗"讻 讗祝 讘住驻专 转讜专讛 讻诇 砖讗讬谞讛 讘讙讜讬诇 讻砖专 诇砖讬讟转谞讜 驻住讜诇 诇讚讘专讬讛诐 讜讻砖专 诇讚讘专讬讛诐 驻住讜诇 诇砖讬讟转谞讜:



诪诪讛 砖讻转讘谞讜 讗转讛 诇诪讚 砖讛住驻专 转讜专讛 讚讬谞讜 讘讙讜讬诇 讜讛转驻讬诇讬谉 讚讬谞诐 讘拽诇祝 讜讛诪讝讜讝讛 讚讬谞讛 讘讚讜讻住讜住' 讜讗诐 砖讬谞讛 讘转驻诇讬谉 驻住讜诇 讘讬谉 讘讙讜讬诇 讘讬谉 讘讚讜讻住讜住讟讜住 讜讗诐 砖谞讛 讘诪讝讜讝讛 讻砖专 讘讬谉 讘讙讜讬诇 讘讬谉 讘拽诇祝 讜讗诐 砖谞讛 讘住驻专 转讜专讛 诇驻讬 砖讟转谞讜 驻住讜诇 讘讬谉 讘拽诇祝 讘讬谉 讘讚讜讻住讜住讟讜住 讗讜 砖诪讗 讘讚讜讻住讜住讟讜住 讻砖专 讜讘拽诇祝 驻住讜诇 讜诇讚注转 讙讚讜诇讬 讛诪讞讘专讬诐 讘拽诇祝 讻砖专 讘讚讜讻住讜住讟讜住 驻住讜诇 讜讬砖 讞讜诇拽讬' 讘拽爪转 讚讘专讬诐 讗诇讜 讛谉 诇讛讻砖讬专 住驻专 转讜专讛 讘讻诇诐 讛谉 诇驻住讜诇 诪讝讜讝讛 讘讙讜讬诇 讻诪讜 砖讻转讘谞讜 讗诇讗 砖讗讬谉 讛讚讘专讬诐 谞专讗讬谉 讗诇讗 讗讜 讻砖讟转谞讜 诪爪讚 讛住讘专讗 讗讜 讻砖讟转 讙讚讜诇讬 讛诪讞讘专讬诐 诪爪讚 讛专讗讬讜转 诪讜讻讬讞讜转 讘讚讘专讬讛诐 讗注"驻 砖谞讚讞拽讜 诇转专爪诐 诇驻讬 砖讟转谞讜:



讜注讬讘讜讚 砖诇谞讜 讗注"驻 砖讗讬谉 讘讜 注驻爪讬诐 讻砖专 诇住驻专 转讜专讛 讜讘诇讘谉 砖讘讜 砖转拽讜谉 讛住讬讚 砖讜诪专讜 砖讗讬谞讜 讬讻讜诇 诇讛讝讚讬讬祝 讜讻谉 讻转讘讜 讞讻诪讬 爪专驻转 讗祝 讛讻砖专 讘砖谞讬诐 驻讬专砖讜 讘转诇诪讜讚 讛诪注专讘 砖讘诪住讻转 诪讙诇讛 砖诇讗 讬讛讗 讻讜转讘 讞爪讬讜 讘讝讛 讜讞爪讬讜 讘讝讛 讗诇讗 讗讜 讻诇讜 讘讝讛 讗讜 讻诇讜 讘讝讛:



讻讘专 讬讚注转 砖讘专讗砖讜谞讛 讛讬讜 诪谞讬讞讬诐 讻讻专讜转 砖诇 转专讜诪讛 讘爪讚 讛住驻专讬诐 讜讛讬讜 住讜诪讻讬诐 注诇 砖砖谞讬讛诐 拽讚砖 讜讛讬讜 讛注讻讘专讬诐 讘讗讬诐 诪爪讚 讛讗讜讻诇讬谉 讜诪拽专注讬诐 讛住驻专讬诐 讜诇驻讬讻讱 讙讝专讜 砖讻诇 转专讜诪讛 砖转讛讗 谞讜讙注转 讘讗' 诪讻转讘讬 讛拽讚砖 转讟诪讗 讻谞讜讙注 讘砖谞讬 专"诇 砖转讬讚讜谉 讻砖诇讬砖讬 讜爪专驻讜 讘转拽谞讛 讝讜 砖讻诇 讛讬讚讬诐 讗驻讬' 讟讛讜专讜转 砖讬讛讜 谞讜讙注讜转 讘讗讞讚 诪讻转讘讬 讛拽讚砖 讬讛讜 谞讞砖讘讜转 讻砖谞讬讜转 诇讟诪讗 转专讜诪讛 专爪讜注讜转 讛转驻讬诇讬谉 讗诐 讗讬谞谉 诪讞讜讘专讜转 注诐 讛转驻诇讬谉 讗讬谉 诪讟诪讗讜转 讗转 讛讬讚讬诐 讗讘诇 讻砖讛诐 注诐 讛转驻诇讬谉 讛专讬 讛谉 讻讙诇讬讜谉 砖讘住驻专 讜诪讟诪讗讬谉 讗转 讛讬讚讬诐 讜讗讬谉 讛诇讻讛 讻讚讘专讬 讛讗讜诪专 注讚 砖讬讙注 讘拽爪讬爪讛 讜讻"砖 砖讗讬谉 讛诇讻讛 讻讚讘专讬 讛讗讜诪专 注讚 砖讬讙注 讘诪讝讜讝讛 注爪诪讛 专"诇 讘驻专砖讬讜转 砖讘转讜讱 讛拽爪讬爪讛 讗诇讗 讗祝 讛专爪讜注讛 诪讟诪讗讛 讻诇 砖讛讬讗 诪讞讜讘专转 注诐 讛住驻专:



住驻专 转讜专讛 讗讜 转驻诇讬谉 讗讜 诪讝讜讝讛 砖讻转讘讜诐 注诇 讛谞讬讬专 讜注诇 讛诪讟诇讬转 驻住讜诇讛:



转驻讬诇讛 砖诇 讬讚 讬转讘讗专 讘诪拽讜诪讜 砖注讜砖讬谉 讗讜转讛 砖诇 专讗砖 讗讘诇 砖诇 专讗砖 讗讬谉 注讜砖讬谉 讗讜转讛 砖诇 讬讚 砖讗讬谉 诪讜专讬讚讬谉 诪拽讚讜砖讛 讞诪讜专讛 诇拽诇讛 讗讘诇 住驻专 转讜专讛 砖讘诇讛 讗讬谉 讞讜转讻讬谉 讬专讬注讛 砖驻专砖转 砖诪注 讘转讜讻讛 诇拽讜讘注讛 讘诪讝讜讝讛 讜讻谉 转驻诇讬谉 砖讘诇讜 讗讬谉 注讜砖讬谉 诪讛诐 诪讝讜讝讛 砖讗讬谉 诪讜专讬讚讬谉 诪拽讚讜砖讛 讞诪讜专讛 诇拽讚讜砖讛 拽诇讛 讻诪讜 砖讬转讘讗专 讘诪拽讜诪讜:



讻讘专 讘讬讗专谞讜 讘诪砖谞讛 砖砖讬注讜专 讛讜爪讗转 讛讚讬讜 讛讜讗 讘讻讚讬 诇讻转讜讘 砖转讬 讗讜转讬讜转 讜诇讚注转 住讜讙讬讗 讝讜 砖讬注讜专 讝讛 讛讜讗 讘讬谉 砖讛讜爪讬讗讜 讘驻谞讬 注爪诪讜 讘讬谉 砖讛讜爪讬讗讜 讘拽讜诇诪讜住 讘讬谉 砖讛讜爪讬讗讜 讘拽讜诪专讬谉 专"诇 拽住转 讗注"驻 砖讗"讗 诇讻转讜讘 诪讛诐 砖转讬 讗讜转讬讜转 砖讗讬 讗讬驻砖专 砖诇讗 讬砖讗专 诪注讟 讘拽住转 讗讜 讘拽讜诇诪讜住 讜砖转诇诪讜讚 讛诪注专讘 讞讜诇拽 诇讜诪专 砖讘讻诇讬 讗讜 讘驻谞讬 注爪诪讜 爪专讬讱 讬讜转专 注诇 讛讚专讱 砖讘讬讗专谞讜 讘诪砖谞讛 讛专讬 砖讛讜爪讬讗 讚讬讜 讘驻谞讬 注爪诪讜 讘讻讚讬 诇讻转讜讘 讗讜转 讗讞转 讜讘拽讜诇诪讜住 讘讻讚讬 诇讻转讜讘 讗讜转 讗讞转 讜讘拽住转 讻讚讬 诇讻转讜讘 讗讜转 讗讞转 讛专讬 讝讛 住驻拽 讗诐 讛讜爪讗讜转 讗诇讜 诪爪讟专驻讜转 讜注诇 讛拽住转 讜讛拽讜诇诪讜住 讗讬 讗转讛 诪讞讬讬讘讜 砖讛诪讜爪讬讗 讗讜讻诇讬谉 驻讞讜转 诪讻砖讬注讜专 讘讻诇讬 驻讟讜专 讗祝 注诇 讛讻诇讬 讜讗祝 诇讚注转 讛讗讜诪专 讞讬讬讘 讗转讛 诪驻专砖讛 讘砖讙讙 讘讚讬讜 讜讛讝讬讚 注诇 讛讻诇讬 砖讗讬谉 讞讟讗转 [讗诇讗] 讘砖讜讙讙:



讛讜爪讬讗 砖转讬 讗讜转讬讜转 注诇 讚专讱 讝讛 砖讛讬讛 讻讜转讘诐 讻砖讛讜讗 诪讛诇讱 讗注"驻 砖诇讗 注诪讚 诇讬驻砖 注讚 砖谞讚讜谉 讛谞讞转 讙讜驻讜 讘讛谞讞讛 讞讬讬讘 砖讻转讬讘转讜 讛讬讗 讛谞讞转讜 砖注讬拽专 讛谞讞转 讛讚讬讜 注诇 讛讻转讘 讛讬讗 讜讬砖 砖讜讗诇讬诐 讜讛专讬 诇讛谞讞讛 注诇 诪拽讜诐 讗专讘注讛 讗谞讜 爪专讬讻讬诐 讜诪砖讜诐 讬讚讜 讞砖讜讘讛 诇讜 讗专讘注讛 讗讬 讗转讛 讬讻讜诇 诇讚讜谞讛 砖讛注讜拽专 诪讬讚讜 讗讞转 讜诪谞讬讞 讘讬讚讜 讛砖谞讬转 讗讬谞讜 诪转讞讬讬讘 讻诪讜 砖讘讬讗专谞讜 讘驻专拽 专讗砖讜谉 注讚 砖讛注诪讬讚讜讛 讘砖讛谞讬讬专 专讞讘 讗专讘注讛 讜讗讬谉 谞专讗讛 讻谉 讗诇讗 砖讻转讬讘转讜 诪讞砖讬讘转讜 讜注讜砖转讛讜 诪拽讜诐 讜讗驻讬' 讘讻诇 砖讛讜讗 砖诪讛 讛谞讞讛 讜讻注讬谉 诪讛 砖讗诪专讜 诪讞砖讘转讜 诪砖讜讬讗 诇讬讛 诪拽讜诐 讜讬砖 讗讜诪专讬诐 讚讜拽讗 讘讻转讬讘讛 讗讘诇 讘讛谞讞转 讛讟讬驻讛 讘谞讬讬专 驻讟讜专 砖讗讬谉 讝讛 讛谞讞讛 讜爪专讬讱 诇讛谞讬讞讜 讘专讛"专 讻砖讗专 讛讜爪讗讜转 砖讻诇 砖讞讬讬讘谞讜 讘讛讜爪讗讛 讘砖讬注讜专诐 驻讬专讜砖讜 讚讜拽讗 讘注拽讬专讛 讜讛谞讞讛 讜讬砖 讞讜诇拽讬谉 诇讜诪专 砖讗祝 讝讛 讛谞讞转 讛讚讬讜 讘讻讚讬 砖讬注讜专 砖转讬 讗讜转讬讜转 讞砖讜讘讛 讛谞讞讛:



讛讜爪讬讗 讚讬讜 讻砖讬注讜专 讗讜转 讗讞转 讜讻转讘讛 讜讞讝专 讜讛讜爪讬讗 讻砖讬注讜专 讗讜转 讗讞专转 讜讻转讘讛 讘讛注诇诐 讗讞讚 驻讟讜专 砖讘砖注讛 砖讛讜爪讬讗 讗转 讛砖谞讬讛 讻讘专 讞住专 砖讬注讜专 讛专讗砖讜谞讛 砖谞转讬讘砖讛 讜讻砖讙诪专讛 讛讜爪讗转讜 讗讬谉 讻讗谉 砖讬注讜专 砖转讬 讗讜转讬讜转 讜诪"诪 诪砖讜诐 讻转讬讘讛 讞讬讬讘 讻诪讜 砖讬转讘讗专 讘驻专拽 讛讘讜谞讛 讗祝 讘讗讞转 讘砖讞专讬转 讜讗讞转 讘讬谉 讛注专讘讬诐 讜砖诪讗 转讗诪专 讜诇注谞讬谉 讛讜爪讗讛 诪讬讛讗 砖讗转讛 驻讜讟专讜 诪讗讬 砖谞讗 诪讞爪讬 讝讬转 讞诇讘 砖讞专讬转 讜讞爪讬 讝讬转 讘讬谉 讛注专讘讬诐 砖讞讬讬讘 讘讛注诇诐 讗讞转 讗注"驻 砖讘砖注转 讗讻讬诇转 讛砖谞讬讛 讻讘专 讞住专 砖讬注讜专 讛专讗砖讜谞讛 讘讝讜 讚专讱 讗讻讬诇讛 讻讱 讛讜讗 讜讗讬谉 讛讜诇讻讬诐 讘讗讻讬诇讛 诇住讜祝 讗讻讬诇讛 砖讗祝 讻砖讗讻诇 讻讝讬转 讘讘转 讗讞转 诪"诪 讗讬谉 讻讝讬转 讘诪注讬谉 讗诇讗 砖讻讘专 谞讛谞讛 讙专讜谞讜 讘讻讝讬转 讗讘诇 诇讙讘讬 砖讘转 讗谞讜 爪专讬讻讬诐 诇注拽讬专讛 讜讛谞讞讛 讘砖转讬 讗讜转讬讜转 讜诪"诪 讘讛讜爪讗讛 讛讜讗 砖讗讬谞讜 讞讬讬讘 讗讘诇 讘讻转讬讘讛 讞讬讬讘 讻诪讜 砖讘讬讗专谞讜 讜讬"诪 讗讜转讛 讘爪讚 砖讗讬谉 诇讞讬讬讘讜 注诇 讛讻转讬讘讛 讻砖讛谉 砖转讬 讗讜转讬讜转 砖讗讬谉 讘讛谉 转讬讘讛 注诇 讛讚专讱 砖讬转讘讗专:



讛讜爪讬讗 讻讞爪讬 讙专讜讙专转 讜讛谞讬讞讜 讜讞讝专 讜讛讜爪讬讗 讞爪讬 讙专讜讙专转 讘讛注诇诐 讗讞讚 讜讛谞讬讞讜 讞讬讬讘 砖讛专讬 讘砖注转 讛谞讞讛 讛砖谞讬讛 谞诪爪讗转 讻诇 讛讙专讜讙专转 诪讜谞讞转 诪讻讜讞讜 拽讚诐 讜讛讙讘讬讛 讗转 讛专讗砖讜谞讛 拽讜讚诐 讛谞讞转 讛砖谞讬讛 驻讟讜专 砖讛专讬 谞注砖讬转 讛专讗砖讜谞讛 讻诪讜 砖拽诇讟讛 讻诇讘 砖讗讬谞讛 拽专讜讬讛 讛谞讞讛 诪讻讞讜 讻诪讜 砖讬转讘讗专 讗讜 谞砖专驻讛 讜讗讬谉 讻讗谉 讛谞讞讛 诪讙专讜讙专转 讻讗讞转 讛讜爪讬讗 讞爪讬 讙专讜讙专转 讜讛谞讬讞讛 讜讞讝专 讜讛讜爪讬讗 讞爪讬 讙专讜讙专转 讗讞专转 讜讛注讘讬专讛 讚专讱 注诇讬讛 讞讬讬讘 讜讗注"驻 砖诇讗 谞讞讛 讜讚讜拽讗 讻砖讛注讘讬专讛 转讜讱 砖诇砖讛 讜讗注"驻 砖讗驻讬' 转讜讱 砖诇砖讛 爪专讬讱 讛谞讞讛 注诇 讙讘讬 诪砖讛讜 讜讗驻讬' 注讘专讛 住诪讜讱 诇拽专拽注 讗讬谞讜 讞讬讬讘 注讚 砖转谞讜讞 注诇 讙讘讬 诪砖讛讜 讜讗讬谉 住诪讬讻讜转 转讜讱 砖诇砖讛 诪讜注讬诇 讗诇讗 砖诇讗 诇讛爪专讬讱 讛谞讞讛 注诇 讙讘讬 诪拽讜诐 讗专讘注讛 讚讜拽讗 讘讝讜专拽 讗讘诇 诪注讘讬专 转讜讱 砖诇砖讛 讗讬谞讜 爪专讬讱 讛谞讞讛 讻诇诇:



讛讜爪讬讗 讞爪讬 讙专讜讙专转 讜讞讝专 讜讛讜爪讬讗 讞爪讬 讙专讜讙专转 讘讛注诇诐 讗讞讚 讞讬讬讘 讘砖谞讬 讛注诇诪讜转 驻讟讜专 讻讱 讬专讗讛 诪住讜讙讬讗 讝讜 讜诇驻住讜拽 讻讚注转 讞讻诪讬诐 讜诪"诪 讙讚讜诇讬 讛诪讞讘专讬诐 驻讜住拽讬诐 讻专' 讬讜住讬 讜讬专讗讛 诇讬 讻谉 诪诪讛 砖讟专讞 专讘讗 诇驻专砖 讗转 讚讘专讬讜 讜诪注转讛 讗祝 讘讛注诇诐 讗讞讚 讚讜拽讗 诇专砖讜转 讗讞转 讞讬讬讘 讗讘诇 诇砖转讬 专砖讜讬讜转 专"诇 砖砖转讬讛诐 专讛"专 讗诇讗 砖讬砖 讛驻住拽 讘谞转讬诐 驻讟讜专 讜讛讜讗 砖讬砖 讞讬讜讘 讞讟讗转 讘讬谞讬讛诐 讻讙讜谉 砖专讛"讬 诪驻住拽转 讘讬谞讬讛诐 讗讘诇 讗诐 讛讬讛 讻专诪诇讬转 诪驻住讬拽谉 讻讙讜谉 拽专驻祝 讬转专 诪讘讬转 住讗转讬诐 讗讜 讘拽注讛 讜砖谞讬 讘转讬诐 驻转讜讞讬诐 讗讞讚 诇专讛"专 讝讛 讜讗讞讚 诇讝讛 讜讛讜爪讬讗 讘讻诇 讗讞讚 诪讛诐 讛讜讗讬诇 讜讗讬谉 专砖讜转 讛讬讞讬讚 诪驻住讬拽转诐 谞注砖讛 讛讻诇 讻专砖讜转 讗讞讚 讜讞讬讬讘 讜讗注"驻 砖讘讻专诪诇讬转 讗住讜专 诇讛注讘讬专 讗专讘注 讗诪讜转 讜讗诐 讛讬讛 讘讬谞讬讛诐 驻讬住诇讗 专"诇 注抓 讙讘讜讛 注砖专讛 讜专讞讘 讗专讘注讛 讛讜讗讬诇 讜诪拽讜诐 驻讟讜专 讛讜讗 讻"砖 砖讗讬谞讜 诪驻住讬拽 讜诪"诪 讬砖 驻讜住拽讬诐 砖讛讜讗 诪驻住讬拽 讜讙讚讜诇 讻讞讜 诪谉 讛讻专诪诇讬转 诪诪讛 砖讗诪专讜 专砖讜转 砖讘转 讻专砖讜转 讙讬讟讬谉 讜诇注谞讬谉 讙讬讟讬谉 讗诪专讜 砖讗诐 讛砖讗讬诇讛 诪拽讜诐 讘讞爪专讜 诇讝讻讜转 讘讜 讘讙讬讟讛 讜谞驻诇 注诇 讛驻讬住诇讗 砖讗讬谞讜 讙讟 砖专砖讜转 讘驻谞讬 注爪诪讜 讛讜讗 讜讞讚 诪拽讜诐 诪讜砖诇讬 讗讬谞砖讬 转专讬 诇讗 诪讜砖诇讬:



讛诪讜爪讬讗 砖注专 砖讬注讜专讜 讻讚讬 诇讙讘诇 讘讜 讗转 讛讟讬讟 砖讛砖注专 讬驻讛 诇讙讘诇 讛讟讬讟 讜专讙讬诇讬诐 讛讬讜 诇讬转谞讜 砖诐:



诪砖讞专讘 讘讬转 讛诪拽讚砖 转拽谞讜 讞讻诪讬诐 砖讘讗讜转讜 讛讚讜专 诇讛注诇讜转 讞讜专讘谞讜 注诇 专讗砖 讻诇 砖诪讞讛 讜诪"诪 住讚 讗讚诐 讗转 讘讬转讜 讘住讬讚 讜讗讬谉 爪专讬讱 诇讛砖讞讬专讜 讘转讘谉 讜讘注驻专 讗诇讗 讘住讬讚 诇讘讚讜 讜诪讜转专 诇注专讘 讘讜 讞讜诇 诇讞讝拽讜 讗诇讗 砖诪"诪 诪砖讬讬专 讘讜 讚讘专 诪讜注讟 讘诇讗 住讬讚 讜讛讜讗 讗诪讛 注诇 讗诪讛:



讻诇讬 注爪诐 讛专讬 讛诐 讻讻诇讬 注抓 诇讻诇 注谞讬谞讬 讟讜诪讗讛 诪拽讘诇讬讛诐 讟诪讗讬诐 讜驻砖讜讟讬讛诐 讟讛讜专讬诐 注诇 讛讚专讱 讛讗诪讜专 讘注抓 诪注转讛 讞驻讬 驻讜转讞转 专"诇 砖讬谞讬 讛诪驻转讞 讛谞注砖讬诐 诪注爪诐 讗讜 诪注抓 注讚 砖诇讗 谞拽讘注讜 讘诪驻转讞 讟讛讜专讬诐 讻驻砖讜讟讬 讻诇讬 注抓 诪砖谞拽讘注讜 讘驻讜转讞转 砖讛讜讗 砖诇 注抓 讙"讻 讟诪讗讜转 砖讛专讬 讬砖 诇讛谉 讘讬转 拽讬讘讜诇 诇拽讘诇 讛诪驻转讞 讘讚"讗 讘诪驻转讞 砖讗讬谞讜 诪讞讜讘专 诇讚诇转 讻讙讜谉 砖诇 砖讬讚讛 转讬讘讛 讜诪讙讚诇 讗讘诇 砖诇 讙诇 专"诇 砖诇 讚诇转 讜讛驻讜转讞转 诪讞讘专转 注诪讛 讗驻讬' 讞讘专 讞驻讬 讛驻讜转讞转 讘驻讜转讞转 讜拽讘注讜 讘诪住诪专讬诐 讟讛讜专讬诐 讛讜讗讬诇 讜讛驻讜转讞转 诪讞讘专转 注诐 讛讚诇转 讜讛讚诇转 讘谞讬谉 诪讞讜讘专 诇拽专拽注 砖讻诇 讛诪讞讜讘专 诇拽专拽注 讛专讬 讛讜讗 讻拽专拽注 讜讟讛讜专 讜讬砖 讞讜诇拽讬谉 讘讝讜:



讗讘谞讬诐 砖诇 讘讬转 讛讻住讗 讬"讗 砖讗讬谉 砖讬注讜专谉 诇讛转讞讬讬讘 讘讛讜爪讗转谉 讗诇讗 讘诪诇讗 讛讬讚 砖注诇 讛驻讞讜转 讗讚诐 爪专讬讱 诇砖诇砖 诪讛谉 诇拽谞讜讞 注诇 讛讚专讱 砖驻讬专砖讜 讙讚讜诇讬 讛专讘谞讬诐 讘驻讬专讜砖讬讛谉 讜驻讞讜转 诪讻谉 讗讬谞讜 诪讜注讬诇 讜诇讚注转诐 诪讛 砖砖讗诇讜 讻讗谉 讗讘谞讬诐 砖诇 讘讬转 讛讻住讗 讘讻诪讛 驻讬专讜砖讜 诇讛转讞讬讬讘 讘讛讜爪讗转诐 讜讗祝 讗诐 转驻专砖谞讛 诇讛讬转专 讟诇讟讜诇 讻诇讜诪专 讻诪讛 诪讛诐 爪专讬讻讜转 诇拽谞讜讞 砖注讚 讻讗谉 谞转讬专 讘讟诇讟讜诇诐 诪"诪 讝讜 转诇讜讬讛 讘讝讜 砖讻诇 砖讗转讛 诪转讬专讜 讘讟诇讟讜诇诐 讘讘讬转 讗讜 讘讞爪专 诇爪讜专讱 拽谞讜讞 讛讜讗 讚讘专 讛专讗讜讬 讜讞砖讜讘 诇讻讱 讜注诇讬讜 讛讜讗 专讗讜讬 诇讛转讞讬讬讘 讘讛讜爪讗转讜 讜诪"诪 讬专讗讛 砖讻诇 砖讛讬讗 专讗讜讬讛 诇拽讬谞讜讞 诪转讞讬讬讘 讘讛讜爪讗转讛 讗祝 讘讗讞转 讜诇讗 砖讗诇讜 讻讗谉 讘讻诪讛 讗诇讗 诇讛讬转专 讟诇讟讜诇 讜讛注诇讜 讘讛 讻诪讛 砖讬讚讜 诪讞讝拽转 诪讛谉 讜讘诇讘讚 砖诇讗 讬讛讗 讘讬谉 讻诇诐 讗诇讗 诪诇讗 讛讬讚 讜砖讬讛讜 诪拽专讝诇讜转 讻讚讬 砖讬讛讜 专讗讜讬讜转 诇拽讬谞讜讞 讜诪"诪 讛驻住 专"诇 驻讬住转 专讙讘讬诐 砖拽专讜讘讛 诇讛转驻专讱 讗驻讬' 讛讬转讛 诪拽讜专讝诇转 讘爪讜专转讛 讗住讜专讛 诇讟诇讟诇 讜讘诪拽讜诐 砖驻讬住转 专讙讘讬诐 砖讘讛 拽砖讛 讻注讬谉 讗讘谞讬诐 讜讗讬谞讛 注砖讜讬讛 诇讛转驻专讱 诪讜转专 讜讛讜讗 砖讛讜讝讻专 砖诐 讘讗讬住讜专 讝讛 讻专砖讬谞讬 讘讘诇讬讗转讗 专"诇 爪专讜专讜转 砖诇 讘讘诇 砖讛讬讗 讗专抓 诇讞讛 讜专讙讘讬讛 拽专讜讘讬诐 诇讛转驻专讱 讜讻谉 讘诪讛 砖讗诪专讜 讘谞爪专讱 诇讬驻谞讜转 讜讗讬谞讜 讬讻讜诇 砖讬诪砖诪砖 讗转 讛谞拽讘 讘爪专讜专 注讚 砖讬驻转讞 讗住讜专 诇注砖讜转 讻谉 讘砖讘转 讜讗诐 讗讬谉 诇讜 讘诪讛 讬诪砖诪砖 讜讛讜讗 诪住转讻谉 讬注砖讛 讻诇讗讞专 讬讚 讻讙讜谉 砖讬讗讞讝谞讛 讘砖转讬 讗爪讘注讜转讬讜 诇讘讚 砖诇讗 讬讛讚拽 讻诇 讻讱 砖转讛讗 谞讜讞讛 诇讛转驻专讱:



讬砖 讘住讜讙讬讗 讝讜 讞诇讜祝 讙讬专住讗讜转 讘讬谉 砖讬讟转 爪专驻转 诇砖讬讟转 住驻专讚 讜讛讜讗 砖讙讚讜诇讬 讛专讘谞讬诐 讙讜专住讬诐 讗诐 讬砖 诪拽讜诐 拽讘讜注 诇讘讬转 讛讻住讗 讻诪诇讗 讛讬讚 讜讗诐 诇讗讜 讘讛讻专注 讜诪驻专砖讬谉 讝讛 砖砖讬注讜专讜 讛讬转专 讟诇讟讜诇谉 讻诪诇讗 讛讬讚 讚讜拽讗 讻砖讬砖 诇讜 诪拽讜诐 拽讘讜注 诇讘讬转 讛讻住讗 讜讗诐 讬砖转讬讬专讜 诪讛谉 注专讘讬转 讬拽谞讞 讘讛谉 砖讞专讬转 讗讘诇 讗诐 讗讬谉 诇讜 诪拽讜诐 拽讘讜注 讗讬谉 诪转讬专讬谉 诇讜 讗诇讗 讘讛讻专注 专"诇 讘讗诪爪注讬 砖讘砖讬注讜专讬谉 讛谞讝讻专讬诐 诇诪注诇讛 砖讛讜讝讻专讜 讻讝讬转 讻讗讙讜讝 讻讘讬爪讛 讜讗讬谉 诪转讬专讬谉 诇讜 讗诇讗 讗讞转 讜讻讗讙讜讝 讜讗讞"讻 讙讜专住讬谉 诪讚讜讻讛 拽讟谞讛 砖诇 讘砖诪讬诐 讗住讜专 诇讟诇讟诇讛 诇拽谞讜讞 砖诪诇讗讻转讛 诇讗讬住讜专 讜讗诐 讬砖 注诇讬讛 注讚 专"诇 住讬诪谉 拽讬谞讜讞 讛讜讗讬诇 讜讻讘专 谞转拽谞讞讜 讘讛 讛专讬 讛讜讻谞讛 诇讻讱 讜诪讜转专 讘讬谉 讙讚讜诇讛 讘讬谉 拽讟谞讛 讜讗注"驻 砖诪讗讜住讛 诇讜 砖诪讗 讘爪讜讗讛 讬讘砖讛 讗讜 诪拽谞讞 诪爪讚 讛讗讞专 讬专讚讜 注诇讬讛 讙砖诪讬诐 讜谞讟砖讟砖 讗讜转讜 住讬诪谉 讛拽谞讜讞 讗诐 专砖讜诪讜 谞讬讻专 诪讜转专 讜讗诐 诇讗讜 讗住讜专 讜诪"诪 诪讛 砖驻讬专砖讜 讘诪诇转 讘讛讻专注 讛讜讗 专讞讜拽 砖诇讗 谞讗诪专讛 讘诇砖讜谉 讛讻专注讛 讜注讜讚 砖讗讬谉 讚专讱 讘谞讬 讗讚诐 诇拽谞讞 讘诪讚讜讻讛 砖诇 讘砖诪讬诐 注讚 砖讬爪讟专讱 讛转诇诪讜讚 诇讛转注住拽 讘讛 讜诪转讜讱 讻讱 讙讬专住转 讛讙讗讜谞讬诐 诪讬讜砖专转 讬讜转专 砖讛诐 讙讜专住讬诐 讜讗诐 诇讗讜 专"诇 砖讗讬谉 诇讜 诪拽讜诐 拽讘讜注 讘讛讻专注 诪讚讜讻讛 拽讟谞讛 砖诇 讘砖诪讬诐 讻诇讜' 诪讜转专 诇讟诇讟诇 讗讘谉 讗讞转 讜讻砖讬注讜专 讛讻专注 诪讚讜讻讛 拽讟谞讛 砖诇 讘砖诪讬诐 讜讛讻专注 讝讛 讛讜讗 讛讟讘注转 砖转拽讜注 讘讛 砖讗讚诐 诪讻专讬注 讘讜 诇讗讬讝讛 爪讚 砖讬专爪讛 讜讛讜讗 驻讞讜转 诪诪诇讗 讛讬讚 讜讗讞"讻 讗诪专讜 砖讗诐 讛讬转讛 砖诐 讗讘谉 讻诪诇讗 讛讬讚 讗讜 讬讜转专 讜讛讬转讛 注诇讬讛 住讬诪谉 拽谞讜讞 诪讜转专 讜讗诐 谞讟砖讟砖讛 讛讚讘专 转诇讜讬 讘专讬砖讜诪讜 谞讬讻专 注诇 讛讚专讱 砖讛转讘讗专 讘驻讬专讜砖 专讗砖讜谉 讜讘讬专讜砖诇诪讬 谞专讗讛 讻谉 砖讙讜专住讬谉 砖诐 讻诪诇讗 专讙诇 诪讚讜讻讛 讜谞"诇 砖讛讜讗 讛讬讚 砖讚讜讻讬谉 讘讜:



讜讙讚讜诇讬 讛驻讜住拽讬诐 讞讚砖讜 讘讘讬讗讜专讛 讚讘专讬诐 讝专讬诐 诪讛诐 砖驻讬专砖讜 讗诐 讬砖 注诇讬讛 注讚 讘讗讘谉 讙讚讜诇讛 诪讻砖讬注讜专 砖讬砖 讘讛 住诪专诪讜讟 诪诇砖讜谉 诪砖诪砖转 讘注讚讬诐 讜讘讬专讚讜 注诇讬讛 讙砖诪讬诐 讜谞讟砖讟砖 讛诐 讙讜专住讬诐 讬专讚讜 注诇讬讛诐 讙砖诪讬诐 讜谞讟砖讟砖讜 讜诪驻专砖讬诐 讗讜转讛 注诇 讛讗讘谞讬诐 讛诪拽讜专讝诇讜转 讻诇讜诪专 讬专讚讜 注诇讬讛诐 讙砖诪讬诐 讜谞砖拽注讜 讘拽专拽注 诪讛讜 诇讛住讬专谉 讻诇讜诪专 讗诐 谞讞讜砖 诇住讜转专 讗讜 讟讜讞谉 讗诐 诇讗讜 讜讛注诇讜讛 砖讗诐 专砖讜诪谉 谞讬讻专 诪讜转专 讜诇讗 驻讬专砖讜 诪讛讜 专砖讜诪谉 谞讬讻专 讜讬专讗讛 诇驻专砖 诇砖讬讟转诐 讗诐 讛讜讗 诪讻讬专 诪住讘讬讘讜转 讛讗讘谉 砖注讚讬讬谉 讬砖 诪讬 讙砖诪讬诐 转讞转讬讛 诪讜转专 砖注讚讬讬谉 诇讗 谞转讞讘专讛 讻诇 讻讱 讜讗注"驻 砖讛讚讘专讬诐 讝专讬诐 诇注谞讬谉 驻讬专讜砖 爪专讬讻讬诐 讗谞讜 诇讻转讘诐 诇注谞讬谉 驻住拽:





诪讛专砖"讗 - 讞讬讚讜砖讬 讛诇讻讜转

讘讚"讛 讞驻讬 驻讜转讞转 讻讜' 讜讻谉 诪砖诪注 讻讜' 讜砖诇 讙诇 讗注"驻 砖讞讘专谉 诇讚诇转 讻讜' 讚诪砖诪注 诪讛 砖拽讘注谉 讻讜' 注讻"诇 诇讻讗讜专讛 拽砖讛 诪讗讬 诪砖诪注 讻驻讬专讜砖诐 讚讛讗 诇驻讬专讜砖 讛拽讜谞讟专住 讚拽讜讚诐 砖诇讗 谞拽讘注讜 讗讬谞谉 专讗讜讬讬谉 诇讻诇讜诐 谞诪讬 谞讬讞讗 讚拽讗诪专 讗注"驻 砖讞讘专谉 诇讚诇转 讻讜' 讜拽讘注谉 诇讚诇转 讬砖 诇讜 诇讙专讜诐 讟讜诪讗讛 诪砖讜诐 驻砖讜讟讬 讻诇讬 注爪诐 讚讛讜讬 讻诪转讻转 讜讟诪讗 讗诇讗 讻讬讜谉 砖拽讘讜注 讘讙诇 讛讜讬 诪讞讜讘专 诇拽专拽注 讜讟讛讜专 讜讬"诇 诇驻讬 诪讛 砖谞讚拽讚拽 讘讚讘专讬 讛转讜住' 砖讛拽砖讜 诇驻"讛 讜注讜讚 讚驻讬' 讚驻讜转讞转 讙讜专诪转 讟讜诪讗讛 诇讞祝 讗讚专讘讛 讻讜' 注讻"诇 讜诇讻讗讜专讛 诇讗 驻"讛 讻谉 讗诇讗 讚讬砖 诇讞驻讬诐 讟讜诪讗讛 诪爪讚 注爪诪诐 讚讛讬讬谞讜 诪砖讜诐 讚驻砖讜讟讬 讻诇讬 注爪诐 讟诪讗讬诐 讜注"讻 谞专讗讛 讚砖讬注讜专 讚讘专讬讛诐 讻谉 讛讜讗 讚讘拽讘注讜 讘驻讜转讞转 讬砖 诇驻专砖 讘' 讟注诪讬诐 诇驻"讛 讗讬 诪砖讜诐 讚驻砖讜讟讬 讻诇讬 注爪诐 讟诪讗 讗讬 诪砖讜诐 讚诪拽讘诇 讟讜诪讗讛 诪谉 讛驻讜转讞转 讚驻讜转讞转 讬砖 诇讛 讘讬转 拽讬讘讜诇 讜讟诪讗 讜讻诇 讛诪讞讜讘专 诇讟诪讗 讟诪讗 讜注"讝 讛拽砖讜 讚讗讬 诪砖讜诐 驻砖讜讟讬 讻诇讬 注爪诐 讚讞讜 讗转 讝讛 诪诪砖谞讛 注专讜讻讛 讚讛讗 转谞谉 讘讛讚讬讗 讚驻砖讜讟讬 讻诇讬 注爪诐 讟讛讜专讬诐 讜讗讬 诪砖讜诐 讚驻讜转讞转 讙讜专诐 诇讛 讟讜诪讗讛 诪砖讜诐 讚讻诇 讛诪讞讜讘专 诇讟诪讗 讟诪讗 讛讗 讗讚专讘讛 转谞谉 讘诪住讻转 讻讜' 讜讛砖转讗 诇驻讬 讚专讱 讛砖谞讬 讝讛 讚讬砖 拽爪转 诇拽讬讬诐 驻"讛 讚讛驻讜转讞转 讙讜专诪转 诇讛 讟讜诪讗讛 讻转讘讜 讛讻讗 讚诇讗 诪砖诪注 讻谉 诪诪讛 砖讗诪专讜 讚讗注"驻 砖讞讘专谉 诇讚诇转 讻讜' 讚诇驻讬 讟注诐 诇讟诪讗 讛讞祝 诪诪讞讜讘专 诇驻讜转讞转 诪砖讜诐 讚讛驻讜转讞转 讙讜专诐 诇讛 讟讜诪讗讛 讚讻诇 讛诪讞讜讘专 诇讟诪讗 讟诪讗 诇讗 砖讬讬讻讗 讛讻讗 诇讟诪讗 讘诪讞讜讘专 诇讙诇 讜诇讗 诇驻讜转讞转 讚讛讗 讛讙诇 讗讬谞讜 讟诪讗 讜讚讜"拽:


讘讚"讛 讗住讜专 诇诪砖诪砖 讻讜' 讜讬"诇 讚讛讻讗 讘诪砖诪砖 爪专讜专 讻讜' 注讻"诇 讗讬谉 诇讞诇拽 讘讬谉 爪专讜专 讚讛讻讗 诇讞专住 讚诇拽诪谉 讚讛讗 讚讜诪讬讗 讚讛讻讗 讘拽谞讜讞 诇讗 讞讬讬砖讬谞谉 诇讛砖专转 谞讬诪讬谉 讘爪专讜专 讻诪讜 讘讞专住 讗诇讗 讚专"诇 诇讞诇拽 讘讬谉 诪砖诪讜砖 讚讛讻讗 诇拽谞讜讞 讚诇拽诪谉 讜拽"诇:


讘讚"讛 讜讗诐 诇讗讜 讻讛讻专注 谞专讗讛 诇专"转 讻讙讬专住转 专"讞 讜讗诐 诇讗讜 讻讜' 注讻"诇 讗注"驻 砖讛诪诇讜转 讗讬谞谉 诪砖转谞讬谉 诪"诪 讬驻讜诇 讘讜 诇砖讜谉 讙讬专住讗 诇驻讬 砖讛注谞讬谉 诪砖转谞讛 讘诇砖讜谉 讗诐 讛讜讗 诪诇转讗 讘讗谞驻讬 谞驻砖讬讛 讗诐 诇讗讜 讜拽"诇:





诪讛专砖"讗 - 讞讬讚讜砖讬 讗讙讚讜转

讗诪专讜 讗讬谞讛讜 诪讬诇转讗 砖专讬讜讛 讗"诇 诪讗讬 讗讬注讘讬讚 讻讜' 诪讘讜讗专 讘讞讬讚讜砖讬谞讜 驻专拽 讻"讛:





诪讛专"诐

讘讙诪专讗 转"专 讞驻讬 驻讜转讞转 讜讻讜' 讜砖诇 讙诇 讗祝 注诇 驻讬 砖讞讬讘专谉 讘讚诇转 讜拽讘注谉 讘诪住诪专讬诐 讟讛讜专讬谉 讻爪"诇 讜诪驻讬' 专砖"讬 诪砖诪注 讚诇"讙 讘讚诇转 讜讚讜"拽:


讘专砖"讬 讚"讛 讞祝 拽住"讚 讚驻讜转讞转 砖诇 注爪诐 讜讻讜' 讻爪"诇:


讚"讛 讟诪讗讬诐 讚讻诇讬 注爪诐 讻讻诇讬 诪转讻讜转 讻讜' 讜讗讬 诪砖讜诐 讚诪讞讜讘专 诇驻讜转讞转 讜讻讜' 诪砖诪注 讚住"诇 讚讛砖讬谞讬诐 讛谉 砖诇 注爪诐 讜讛驻讜转讞转 注爪诪讛 讛讬讗 砖诇 注抓 讜驻砖讜讟讬 讻诇讬 注抓 讟讛讜专讬诐 讛诐 讗诇讗 砖讬砖 诇讚拽讚拽 讻讬讜谉 砖诪驻专砖 讚讛驻讜转讞转 注爪诪讛 讬砖 诇讛 讘讬转 拽讬讘讜诇 讜诪拽讘诇 讟讜诪讗讛 讜讛砖讬谞讬讬诐 诪讞讜讘专讬诐 诇讛 诇诪讛 诇讬讛 诇驻专砖 讚讛砖讬谞讬讬诐 讟诪讗讬诐 讚讻诇讬 注爪诐 讻讻诇讬 诪转讻讜转 讜驻砖讜讟讬讛谉 讟诪讗讬诐 转讬驻讜拽 诇讬讛 讚诪拽讘诇讬诐 讟讜诪讗讛 诪讟注诐 砖诪讞讜讘专讬谉 诇驻讜转讞转 讜讛讬讗 讬砖 诇讛 讘讬转 拽讬讘讜诇 讜诪拽讘诇转 讟讜诪讗讛 讜讻诇 讛诪讞讜讘专 诇讛 讙诐 讻谉 诪拽讘诇 讟讜诪讗讛 讚讛讗 讛讻诇 讻诇讬 讗' 讛讜讗 讻讚诪砖诪注 诪讚讘专讬讜 讚拽讗诪专 讜讗讬 诪砖讜诐 讚诪讞讜讘专 诇驻讜转讞转 讜讻诇 讛诪讞讜讘专 诇讟讛讜专 讟讛讜专 讜讗"讻 讛"讛 讛讜讗讬诇 讜讬砖 诇讜 讘讬转 拽讬讘讜诇 讜讻诇 讛诪讞讜讘专 诇讟诪讗 讟诪讗 讜谞专讗讛 讚讗讬谉 讛"谞 讚住"诇 诇专砖"讬 讚驻讜转讞转 讙讜专诪转 讟讜诪讗讛 诇讞祝 讜讻讚诪砖诪注 讙"讻 诪讚讘专讬 讛转讜住' 讚诪砖诪注 讻谉 讘讚讘专讬 专砖"讬 讜讛讗 讚讗爪讟专讬讱 诇驻讚砖 讚讛砖讬谞讬讬诐 讛谉 讻诇讬 注爪诐 讜讬砖 诇讛诐 讚讬谉 讻诇讬 诪转讻转 讛讬讬谞讜 诪砖讜诐 讚拽砖讛 诇讜 诇诪讛 爪专讬讱 讛转谞讗 诇诪转谞讬 讻诇诇 讞驻讬 驻讜转讞转 讚讛讬讬谞讜 拽讜讚诐 砖讞讬讘专谉 讟讛讜专讬诐 驻砖讬讟讗 讗驻讬诇讜 讛讬讜 专讗讜讬讬诐 诇砖讜诐 讚讘专 讻诇讬 驻砖讜讟 讛讜讗 讜讗讬谞讜 诪拽讘诇 讟讜诪讗讛 诇讻讱 驻讬专砖 讚讻诇讬 注爪诐 讻讻诇讬 诪转讻讜转 讜驻砖讜讟讬讛谉 讟诪讗讬诐 讛诇讻讱 讗诐 讛讬讜 专讗讜讬讬诐 诇讻诇讜诐 注讚 砖诇讗 讞讘专谉 讛讬讜 讟诪讗讬诐 讜讻砖讞讘专谉 讘驻讜转讞转 诪拽讘诇讬谉 讟讜诪讗讛 讙"讻 诪讞诪转 注爪诪谉 讗诇讗 砖讗诐 诇讗 讛讬讛 诇驻讜转讞转 讘讬转 拽讬讘讜诇 讗祝 讛砖讬谞讬讬诐 诇讗 讛讬讜 诪拽讘诇讬诐 讟讜诪讗讛 诪讟注诐 讚讻诇 讛诪讞讜讘专 诇讟讛讜专 讟讛讜专 讚住"诇 诇专砖"讬 讚讛驻讜转讞转 讛讬讗 注讬拽专 讚讗讝诇讬谞谉 讘转专 讛诪注诪讬讚 讚讜"拽 谞"诇:


讚"讛 讻讝讬转 讻讗讙讜讝 讜讻讜' 诪拽谞讞 驻讬 讛专注讬 讘拽讟谞讛 讜讻讜' 讻爪"诇:


讘讗"讚 砖讛讙讚讜诇讛 驻讜讞住转 讜讻讜' 爪"诇 驻讜专住转 讻谉 讛讜讗 讘讛专"谉:


讘转讜住' 讚"讛 诇诪讬诪专讗 讚砖讬注讜专讬讛 讚专讘讬 讬讛讜讚讛 谞驻讬砖 讜讻讜' 讜讞祝 住"讚 砖讛讜讗 讞祝 讙诇 讜讻讜' 专"诇 讗驻讬' 讬讛讗 讻谉 讚讗讬讬专讬 讘转专讜讜讚 拽讟谉 讗驻讬诇讜 讛讻讬 拽砖讛 诪讗讬 驻专讬讱 诇诪讬诪专讗 讚砖讬注讜专讬讛 讚专"讬 谞驻讬砖 谞讬诪讗 诇讬讛 讚讞祝 讛讜讗 讝讜讟专 讬讜转专 讗驻讬诇讜 诪转讚讜讜讚 拽讟谉 诇讻讱 讻转讘讜 讚住"讚 讚讞祝 讛讜讗 讞祝 砖诇 讙诇 砖讛讜讗 讙讚讜诇 讜讻讜' 讜诪砖诪注 诇讬 诪讚讘专讬 讛转讜住' 讚住"诇 讚讘讚诇转 诇讗 讛讬讜 注讜砖讬诐 驻讜转讞转 讗诇讗 砖讬谞讬讬诐 讙讚讜诇讬诐 讘诇讗 驻讜转讞转 讜讛讬讜 注砖讜讬谉 砖讛讚诇转 谞住讙专转 注"讬 讜讘讻诇讬诐 讜讘转讬讘讜转 讛讬讜 注讜砖讬诐 讛砖讬谞讬讬诐 讘转讜讱 讛驻讜转讞转 讜讛讬讬谞讜 讚拽讗 诪住讬讬诪讬 讜诪砖谞讬 讘讞驻讬 驻讜转讞转 砖讛谉 拽讟谞讬诐 讜讚讜"拽 讜讻谉 诪砖诪注 讘讚讘专讬 讛转讜住' 诇拽诪谉 讘讚讘讜专 砖讗讞专 讝讛 讜讚讜"拽:


讚"讛 讞驻讬 驻讜转讞转 讜讻讜' 诇讗 讚拽 讚讛转诐 诇讗 讗讬讬专讬 讗诇讗 讘讙讜诇诪讬 讻诇讬 注爪诐 讜讻讜' 驻讬' 讚讗讚专讘讛 讚讛转诐 拽讗诪专 讚讙讜诇诪讬 讚讛讬讬谞讜 讻诇讬 砖注讚讬讬谉 诇讗 谞讙诪专讛 诪诇讗讻转讜 诇讙诪专讬 讟诪讗 讘讻诇讬 注抓 讜讟讛讜专 讘讻诇讬 诪转讻讜转 讜诪驻专砖 讛转诐 讛讟注诐 讚讘讻诇讬 诪转讻讜转 讚诪讬讛诐 讬拽专讬诐 讜注讚 砖谞讙诪专讛 诪诇讗讻转谉 砖注讘讬讚谉 诇谞讜讬 诇讗 讞讝讜 诇诪讬诇转讬讬讛讜 讜诇讻讱 诇讗 诪拽讘诇讬 讟讜诪讗讛 讜注诇 讝讛 拽讗诪讚 讛转诐 讚讙讜诇诪讬 讻诇讬 注爪诐 讛讜讬 讻讙讜诇诪讬 讻诇讬 诪转讻讜转 诪砖讜诐 讚讻诇讬 注爪诐 谞诪讬 讚诪讬讛诐 讬拽专讬诐 讗讘诇 诇讗 诇注谞讬谉 驻砖讜讟讬讛谉 注"砖 讻谉 讛讜讗 驻讬专讜砖 讛转讜住' 讜诇"谞 讚讟注诪讜 砖诇 专砖"讬 讛讜讗 诪讚拽讗诪专 讛转诐 注诇讛 讚讛讱 诪讬诇转讗 讜讗讝讚讗 专"谞 诇讟注诪讬讛 讚讗诪专 专"谞 讻诇讬 注爪诐 讻讻诇讬 诪转讻讜转 讚诪讬 讜诪驻专砖 专砖"讬 讚讗讝讬诇 专"谞 诇讟注诪讬讛 讚讗诪专 讘注诇诪讗 驻砖讜讟讬 讻诇讬 注爪诐 讻讻诇讬 诪转讻讜转 讚诪讬 讛"谞 诇注谞讬谉 讙讜诇诪讬 讻诇讬诐 讻诇讬 注爪诐 诇讻诇讬 诪转讻讜转 讚诪讬:


讘讗"讚 拽砖讛 诇专"讬 讚讙讘讬 讻诇讬 诪转讻讜转 诪讬转谞讗 讜讻讜' 驻讬专讜砖 讛讱 讘专讬讬转讗 讚拽转谞讬 讞驻讬 驻讜转讞转 讟讛讜专讬诐 诇讗 讗讬讬专讬 讘讻诇讬 注爪诐 讗诇讗 讘讻诇讬 诪转讻讜转:


讘讗"讚 讜注讜讚 讚驻讬' 讚驻讜转讞转 讙讜专诪转 讟讜诪讗讛 诇讞祝 专"诇 砖专砖"讬 讻转讘 讜讗讬 诪砖讜诐 讚诪讞讜讘专 诇驻讜转讞转 讜讻讜' 诪砖诪注 讚住"诇 诇专砖"讬 讚讛讻诇 讛讜诇讱 讗讞讚 讛驻讜转讞转 注爪诪讛 讚讗诐 讛驻讜转讞转 讟讛讜专讛 讜讗讬谞讛 诪拽讘诇转 讟讜诪讗讛 讙诐 讛讞祝 讟讛讜专 讜讗诐 讛驻讜转讞转 讟诪讗讛 讙诐 讛讞祝 讟诪讗 讗驻讬诇讜 诇讗 讛讜讛 砖诇 注爪诐 讗讻诇 诇驻讬 讛讗诪转 讛讻讗 讚讛讞祝 讛讬讗 砖诇 注爪诐 讻诇讗 讛驻讜转讞转 讗诐 讛讬讛 讛讞祝 专讗讜讬 诇讻诇讜诐 讛讬讛 诇讜 讚讬谉 拽讘诇转 讟讜诪讗讛 诇驻讬 住讘专转 专砖"讬 讚住"诇 讚驻砖讜讟讬 讻诇讬 注爪诐 讟诪讗讬诐 讗诇讗 砖讗讬谞诐 专讗讜讬讬诐 诇讻诇讜诐 讘诇讗 驻讜转讞转 讜讘讛转讞讘专 讛讞祝 诇讛驻讜转讞转 讗诐 诇讗 讛讬讛 诇讛驻讜转讞转 讘讬转 拽讬讘讜诇 讗注"讙 讚讛讞祝 诪爪讚 注爪诪讛 讛讬讗 专讗讜讬讬讛 诇拽讘诇 讟讜诪讗讛 讛讜讗讬诇 讜讛讬讗 砖诇 注爪诐 讗驻"讛 讛讬讛 讟讛讜专 诪讟注诐 讚讻诇 砖诪讞讜讘专 诇讟讛讜专 讜讻讜' 讜讚讜"拽:


讘讗"讚 讜讗祝 注诇 讙讘 讚诪砖诪注 讚讗转讬讗 讻专讘讬 谞讞诪讬讛 讜讻讜' 讚讘专讬 讛转讜住' 讛诇诇讜 转诪讜讛讬诐 诪讗讚 讘注讬谞讬 讚讗讚专讘讛 讛诪注讬讬谉 讘讗讜转讛 诪砖谞讛 讬专讗讛 讚诪讘讜讗专 讘讛 讚讗转讬讗 讻专讘谞谉 讚诇讗 讗讝诇讬 讘转专 讛讞讜转诐 讗诇讗 讘转专 讛讟讘注转 讚转谞讬 讘讛 讘讛讚讬讗 转讬讻祝 讗讞讚 讘讘讗 讝讜 讟讘注转 砖诇 诪转讻讜转 讜讞讜转诪讛 砖诇 讗诇诪讜讙 讟诪讗讛 讜讻讜' 讗"讻 诪讘讜讗专 讘讛讚讬讗 讚讗转讬讗 讻专讘谞谉 讚讗讝诇讬 讘转专 讛讟讘注转 砖讛讜讗 讛注讬拽专 讗诇讗 砖住"诇 讚讙讘讬 驻讜转讞转 谞诪讬 讛讞祝 讛讜讗 讛注讬拽专 讜讛驻讜转讞转 诪砖诪砖 诇讛 讜注"砖 讘驻讬专讜砖 专"砖 讜讚讜"拽:


讘讗"讚 讜讻谉 诪砖诪注 讘住诪讜讱 讜讻讜' 讚诪砖诪注 诪讛 砖拽讘注谉 诇讚诇转 讬砖 诇讜 诇讙专讜诐 讟讜诪讗讛 讗诇讗 讻讬讜谉 砖讗讬谉 诇讛诐 驻讜转讞转 讜讻讜' 讜讚讘专讬 讛转讜住' 讛诇诇讜 讗讬谞谉 诪讬讜砖讘讬诐 讚谞专讗讛 诪转讜讱 讚讘专讬讛诐 砖谞讜转谞讬诐 砖谞讬 讟注诪讬诐 诇诪讛 砖拽讘注谉 讘讚诇转 讟讛讜专讬诐 讜讝讛 讚讘专讬 诪讜转专 讚讛讗 讛讟注诐 讛讜讗 诪驻谞讬 砖诪讞讜讘专 诇拽专拽注 讻诪讘讜讗专 讘讘专讬讬转讗 注爪诪讛 讙诐 诪"砖 讚诪砖诪注 诪讛 砖拽讘注谉 讘讚诇转 讬砖 诇讜 诇讙专讜诐 讟讜诪讗讛 专"诇 诪砖讜诐 讙诪专 诪诇讗讻讛 讜讝讛 诇讗 讬转讻谉 讚讗诐 住讘讬专讗 诇讛讜 诇讛转讜住' 讚讙诐 讘讞祝 砖诇 讚诇转 爪专讬讻讬谉 诇驻讜转讞转 讗"讻 注讚讬讬谉 诇讗 谞讙诪专讛 诪诇讗讻转谉 诇讻讱 谞"诇 讚讟"住 讛讜讗 讜讻谉 爪"诇 讚诪讛 砖拽讘注谉 讘讚诇转 讬砖 诇讜 诇讙专讜诐 讟讜诪讗讛 讻讬讜谉 砖讗讬谉 诇讛诐 驻讜转讞转 讗诇讗 讻讬讜谉 讚拽讘讜注 讘讙诇 讟讛讜专 讜专"诇 讚讛转讜住' 住"诇 讚讗祝 砖诇 讚诇转 讗讬谉 注讜砖讬谉 诇讛 砖讜诐 驻讜转讞转 讻讗砖专 讻转讘转讬 诇诪注诇讛 讜讗诐 讻谉 讻讘专 谞讙诪专 诪诇讗讻转谉 转讬讻祝 砖拽讘注谉 讘讚诇转 讜讗注"讙 砖讻诇讬诐 驻砖讜讟讬诐 讛谉 讛讗 驻砖讜讟讬 讻诇讬 诪转讻讜转 诪拽讘诇讬诐 讟讜诪讗讛 诇讻讱 转谞讬 讘讘专讬讬转讗 讜砖诇 讙诇 讗注"驻 砖讞讘专讜 讘讚诇转 讜讘讝讛 谞讙诪专讛 诪诇讗讻转谉 讜讛讬讛 诇讛诐 诇拽讘诇 讟讜诪讗讛 讗驻"讛 讟讛讜专讬诐 诪驻谞讬 砖讻诇 讛诪讞讜讘专 诇拽专拽注 讜讻讜' 讗讘诇 诇驻讬专砖"讬 诇讗 讬转讬讬砖讘 讚诪讗讬 拽讗诪专 讗注"驻 砖讞讘专谉 讘讚诇转 讜讻讜' 讛讗 驻讬专砖 讚讘诇讗 驻讜转讞转 讗讬谉 专讗讜讬讬诐 诇讻诇讜诐 讜讘砖讘讬诇 讝讛 讚讞拽 专砖"讬 讜讻转讘 讗注"驻 砖讞讘专谉 讘驻讜转讞转 讜讻讜' 讜讚讜"拽:


讚"讛 讗住讜专 诇诪砖诪砖 讜讻讜' 讜讬"诇 讚讛讻讗 讘诪砖诪讜砖 爪专讜专 讛讜讬 驻住讬拽 专讬砖讬讛 驻讬专讜砖 讗讘诇 专"讬 诇拽诪谉 拽讗讬 讗诪拽谞讞 讘讞专住 讚诇讗 讛讜讬 驻住讬拽 专讬砖讬讛:


讚"讛 讜讗诐 诇讗讜 讻讛讻专注 讜讻讜' 讚讘讜专 讝讛 讜讚讘讜专 砖讗讞专 讝讛 讛诪转讞讬诇 讗诪专 专讘 砖砖转 讛专"讗:





讞讻诪转 砖诇诪讛

讙诪' 讗注"驻 砖讞讘专谉 讘讚诇转 讜拽讘注谉 讻讜' 转"专 砖诇砖讛 讗讘谞讬诐 诪拽讜专讝诇讜转 讻讜' 讻爪"诇:


砖诐 讜讛诪拽谞讞 讘住讬讚 讜讘讞专住讬转 讜讘爪专讜专 砖拽讬谞讞 讘讜 讞讘讬专讜 讻讜' 讻爪"诇. 讜谞"讘 谞"诇 讚诇讗 讙专讬住 专砖"讬 讜讛诪拽谞讞 讜讙专讬住 砖诪讜谞讛 讚讘专讬诐 讜讻谉 讘住"讗:


砖诐 讜讘讞专住讬转 讻讜'. 谞"讘 讻转讬砖转 诇讘讬谞讛:


砖诐 讗祝 讛转讜诇讛 注爪诪讜 讘讘讬转 讛讻住讗 讬讜转专 诪讚讗讬 诇讗 拽砖讬讗 讻讜' 讻爪"诇. 讜谞"讘 住"讗. 专砖"讬 讘讚"讛 讞祝 拽住"讚 驻讜转讞转 砖诇 注抓 讜砖讬注讜专讛 讻讜' 讻爪"诇. 讜谞"讘 驻讬' 讞祝 讛讜讗 诇砖讜谉 驻讜转讞转 砖诇 注谉 讻讜' 讜讻讗谉 讛讜讗 砖诇 注爪诐 讜讚讜"拽:


讘讚"讛 讜砖诇 讙诇 讻讜' 讗诇讗 砖诇 讙诇 讻讙讜谉 讟专讜拽讜 讙诇讬 讻讙讜谉 讚诇转讜转 讻讜' 讻爪"诇:


讘讚"讛 讻讝讬转 讻讗讙讜讝 讻讜' 驻讬 讛专注讬 讘拽讟谞讛 讻讜' 讻爪"诇:


讘讚"讛 诪拽讜专讝诇讜转 讘拽讬专"砖 讘诇注"讝 砖讬讛讬讜 讞讚讜讚讜转 专讗讜讬讜转 诇拽讬谞讜讞 讻爪"诇:


讘讚"讛 诪讜转专 讻讜' 讚诇讗 诇讬转住专 诇讟诇讟诇讬谞讛讜 讻爪"诇:


讘讚"讛 讜谞讟砖讟砖讜 讗讜转讜 注讚 讛住"讚. 转讜住' 讘讚"讛 讞驻讬 驻讜转讞转 讟讛讜专讬谉 讻讜' 砖讗讬谉 注诇讬讛诐 驻讜转讞转 讻讜'. 谞"讘 驻讬' 拽讘讜注 讘驻讜转讞转 讜拽"诇. 讘讗"讚 讜讞祝 拽讘讜注 讘讙诇 讟讛讜专. 谞"讘 驻讬' 讗讜 砖讗讬谉 注诇讬讛诐 驻讜转讞转 讗讜 砖讬砖 注诇讬讛诐 驻讜转讞转 讗诇讗 砖讞祝 拽讘讜注 讘讙诇 讟讛讜专 讜讚讜"拽:


讘讚"讛 讜讗诐 诇讗讜 讻讜' 砖诇 讘砖诪讬诐 讜讗"专 砖砖转 讻讜' 讻爪"诇 讜讛讚"讗:


讘讗"讚 讚讻讬讜谉 讚讬砖 注诇讬讛谉 注讚 讻讜'. 谞"讘 诇驻讬 讝讛 讟讜讘 讬讜转专 诇驻专砖 讻诪讜 注讚 讚谞讚讛 砖讛讜讗 诪讟诇谞讬转 讚讘专 讛诪拽谞讞讬谉 讘讜 讜讻谉 驻讬' 讛专讬"祝 讗讻谉 讛专讗"砖 驻讬' 谞诪讬 讻讙讬专住转 专"讞 讜诪"诪 驻讬' 注讚 砖讛讜讗 拽谞讜讞 讻驻讬专砖"讬:





专砖"砖

讙诪专讗 转"专 讞驻讬 驻讜转讞转 讻讜'. 讛讜讗 讘转讜住驻转讗 讚讻诇讬诐 讘"诪 驻"讙 讜讘转讜住' 砖注诐 驻讬' 讝"讝 讛讙讬' 讜砖讘讙诇 讗驻讬' 拽讘注谉 讘驻讜转讞转 讻讜' (讜讘转讜住' 讛谞讚驻住转 讗讞专 讛讗诇驻住讬 讛讙讬专住讗 诪砖讜讘砖转) 讜诇讙讬' 讝讜 诪讜讻讞 砖诇讗 讻驻讬' 讛转讚"讛 讞驻讜 讘住讜驻讜 注"砖 讘诪讛专"诐 讗讱 谞专讗讛 讚注驻"讬 讛讙讛转 讛讝"讝 谞讚驻住讛 讻谉 讜讻"谞 砖讛讬讛 讙讬' 专砖"讬 讻讗谉:



砖诐 诪讚讜讻讛 拽讟谞讛 砖"讘 讻讜'. 讛讙专注"讗 讘讞讚讜砖讬讜 驻讬' 讚讛讜讛 诪讜拽爪讛 诪讞诪转 讞住专讜谉 讻讬住 讻诪讜 拽讜专谞住 砖诇 讘砖诪讬诐 诇拽诪谉 (拽讻讙) 讜注诇 驻讬专砖"讬 转诪讛 讚讛讗 讻诇讬 砖诪诇讗讻转讜 诇讗讬住讜专 诪讜转专 诇爪讜专讱 讙讜"诪 讛谞讛 转诪讬讛转讜 讻讘专 拽讚诪讜 讛专"谉 讜诇驻讬专讜砖讜 讛"诇 诇讛"专 诪驻专砖"讬 注爪诪讜 砖诐 讚"讛 讛谞讬 谞诪讬 砖驻讬' 注诇讬 讜诪讚讜讻讛 注"砖 讗讘诇 讘讗诪转 谞专讗讛 讚讗讘讬讬 讜专讘讗 砖诐 注"讘 (讜讘讚祝 拽讻讚 讗') 诇讗 住"诇 讛讗讬 住讘专讗 讘诪讚讜讻讛 讗讘讬讬 诪讚诪拽砖讛 诇专讘讗 诪讬谞讛 讜专讘讗 诪讚讗讬爪讟专讬讱 诇讬讛 诇转专讜爪讬 诪讞诪讛 诇爪诇 讜注"砖 讘诪讛专砖"讗 讘转讚"讛 讗讬转讬讘讬 讜讛讗 讚驻住拽讜 讻讛"驻 砖诪讛 讘拽讜专谞住 砖"讘 讚拽驻讬讚 注诇讜讬' 爪专讬讱 诇讞诇拽 讚诪讚讜讻讛 砖讗谞讬 讚讗驻砖专 诇讛砖转诪砖 讘爪讚讛 讛讞讬爪讜谉 诇转砖诪讬砖讬谉 讗讞专讬诐 讜诇讗 拽驻讬讚 注"讝:



砖诐 砖拽谞讞 讘讜 讞讘专讜. 专砖"讬 驻讬专砖 讚讗住讬讚 讜讞专住讬转 谞诪讬 拽讗讬 诇驻讬 讛讙讬' 讘讘专讻讜转 讜讘注"讬 讻讗谉 讜讛诪拽谞讞 讘爪专讜专 讻讜' 讜讚讗讬 诪砖诪注 讚诇讗 拽讗讬 专拽 注诇讬讜 讜诇驻讬专砖"讬 拽砖讛 诪讚讜注 讞砖讬讘 诇讛讜 讘转诇转讗 讚注"讻 讛谞讬 诇讗讜 讚讜拽讗 诪讚驻专讬讱 诪讬谞讬讬讛讜 讗诪讚讜讻讛:



专砖"讬 讚"讛 讜讛讗 拽讬讬"诇. 讙讘讬 讙诪讬 诇注砖讜转 讟诇讗讬 讻爪"诇:



专讚"讛 讻讝讬转. 砖讛讙讚讜诇讛 驻讜讞住转 讻讜'. 讜讛讜讗 诪诇砖讜谉 驻讞住讛 (讘注"讝 谞讙) 讘诪砖谞讛 讜驻讬专砖"讬 诪讬注讻讛 讜讘讙诇讬讜谉 讘砖诐 诪讛专"诐 讘专"谉 讗讬转讗 驻讜讻住转 讘专"谉 砖诇驻谞讬谞讜 讗讬转讗 驻讜专住转:



专讚"讛 诇讬住转讻谉. 讚讗"诪 注诪讜讚 讛讞讜讝专 讻讜'. 讛讜讗 (讘讘专讻讜转 讻讛) 讜砖"谞:



转讜住' 讚"讛 讞驻讬. 讚拽转谞讬 住讬驻讗 讚讛讻讗 讻讜' 讜讞讜转诐 砖诇 讗诇诪讜讙 专"谞 诪讟讛专. 讛谉 讘转讜住驻转讗 砖注诐 讝"讝 讛讙讬' 讟诪讗讛 讜专"谞 诪讟讛专 讜谞专讗讛 砖讛讜讙讛 讻谉 注驻"讬 讛讙专"讗 讝"诇:





讛讙讛讜转 讬注讘"抓

专砖"讬 讚"讛 讗讘诇 诇讗 讛驻讗讬住 讻诪讜 砖拽诇 讻讜'. 谞"讘 讜诇注讬诇 讚注"讙 注状讘 砖讚讬 驻讬住讗 诇讚讬拽诇讗:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诪专 专讘讗 讗住讜专 诇诪砖诪砖 讘爪专讜专. 讘专"砖 驻"讝 诪"讚 讚讟讛专讜转 讛讬' 诇讜 讛讙讬' 讻讗谉 诇砖诪砖:


专砖"讬 讚"讛 诪讚讜讻讛 拽讟谞讛 诪诇讗讻转讛 诇讗讬住讜专. 注讬讬谉 诇拽诪谉 讚祝 拽讻讙 注"讗 讘专砖"讬 讚"讛 讛谞讬 谞诪讬 注诇讬 讜诪讚讜讻讛 讜爪"注:





讞讬讚讜砖讬 专讘讬 注拽讬讘讗 讗讬讙专

讙诪专讗 诪讚讜讻讛 拽讟谞讛 砖诇 讘砖诪讬诐.
驻讬专讜砖 讚讛讜讬 诪讜拽爪讛 诪讞诪转 讞住专讜谉 讻讬住 讻诪讜 拽讜专谞讜住 砖诇 讘砖诪讬诐, 诇拽诪谉 讘驻' 讻诇 讛讻诇讬诐 (讚祝 拽讻讙 注"讗).
讜专砖"讬 驻讬专砖 诪讚讜讻讛 拽讟谞讛 诪诇讗讻转讛 诇讗讬住讜专 讜讗住讜专 诇讟诇讟诇, 讜拽砖讛 诇讬 讛讗 诪诇讗讻转讜 诇讗讬住讜专 诪讜转专 诇爪讜专讱 讙讜驻讜 讜诪拽讜诪讜:





讞讬讚讜砖讬 讞转"住

注爪讬诐 讻讚讬 诇注砖讜转 诪诪谞讜 转专讜讜讚 专' 讬讛讜讚讛 讗讜诪专 诇注砖讜转 诪诪谞讜 讞祝. 讘诪转谞讬' 驻"讬 讚讻诇讬诐 诪砖谞讛 讞' 诪讬讬专讬 诪讞祝 砖诇 诪驻转讞 砖诇讬转"' .诇 讜讻谉 驻讬' 讛注专讜讱 讘驻讬' 讛专讗砖讜谉 讘注专讱 驻谉 讜讻谉 诪砖诪注 诪诇砖讜谉 转讜住' 讚砖诪注转讬谉 讚"讛 讞驻讬 讜讻讜' 砖讻转讘讜 讜谞讜转谞讬' 讗讜转讜 讘驻讜转讞讜转 诇驻转讜讞 注"砖. 诪砖诪注 砖讛讜讗 讛诪驻转讞 砖驻讜转讞讬诐 讘讜 讛驻讜转讞转 砖诇讗住. 讗讘诇 讗"讗 诇驻专砖 讻谉 住讜讙讬转讬谞讜 讘砖讜诐 讗讜驻谉 讜注"讻 讞祝 讚诪砖谞转讬谞讜 讜讚诪砖谞讛 讻诇讬诐 驻讬"讙 讛诇讻' 讜' 讘讞驻讬 驻讜转讞转 诪讬讬专讬 讜讛讬讬谞讜 砖注讜砖讬诐 驻讜转讞讬' 砖诇讗住 砖诇 注抓 讜谞讜转谞讬' 诇转讜讻讜 讞祝 专讬讙注诇 砖诇 注爪讬诐 诇讘专讜讞 诪拽爪讛 讚诇转 讗诇 拽爪讛 讛讚讜驻谉 砖讘爪讬讚讜 讘转讜讱 讛讟讘注转 讛注砖讜讬 诇讛讘专讬讞 讜讘驻讜转讞转 讬砖 讘讬转 拽讬讘讜诇 诇转讞讜讘 讘讜 讛诪驻转讞 砖诇讬住注诇 砖讘讜 驻讜转讞讬诐 讛驻讜转讞讜转. 讜讝讛讜 驻讬' 砖谞讬 砖讘注专讜讱 砖诐 讜注驻讬"讝 转讘讬谉 住讜讙讬转讬谞讜 注诇 讘专讬讜:


讜讛谞讛 专砖"讬 住"诇 讚讗"讗 诇讞祝 砖讛讜讗 讛谞讙专 讛讝讛 讘诇讬 驻讜转讞转 讘讬谉 砖讬讛讬' 讘砖讬讚讛 转讬讘讛 讜诪讙讚讜诇 讜讘讬谉 砖讬讛讬' 诇讚诇转讬 讛讘讬转. 讜讘诇讬 驻讜转讞转 诇讗 谞讙诪专讛 诪诇讗讻转讜 讻诇诇. 注"讻 谞讚讞拽 专砖"讬 讘讛诪拽砖谉 讚讛讜讛 住"讚 讞祝 讚诪转谞讬' 注诐 讛驻讜转讞' 讜讛讜讗 讙讚讜诇 诪转专讜讜讚 讜诪住讬拽 讞驻讬 驻讜转讞转 驻讬' 讞祝 讘诇讬 驻讜转讞转 砖讛讜讗 拽讟谉 诪转专讜讜讚 诇驻讬' 专砖"讬. 讗诪谞诐 转讜住' 住"诇 讚诇转讬 讘讬转 住讜讙专讬诐 讘讞祝 讘诇讬 砖讜诐 驻讜转讞转 讗诇讗 转讜讞讘讬诐 讗讜转讜 讘讚诇转 注爪诪讜 讜住讜讙专 讘驻谞讬 讛讚诇转 讻诪讜 谞讙专 讛谞讙专专. 讜专拽 讘砖讬讚讛 转讬讘讛 讜诪讙讚讜诇 注讜砖讬谉 诇讜 驻讜转讞讜'. 讜诪"诪 讗驻讬' 讘诇讬 驻讜转讞转 谞诪讬 专讗讜讬 拽爪转 诇转讜讞讘讜 讘讞讜专 砖讘转讬讘讛 注爪诪讛. 讜诇讗 诪讬拽专讬 诇讗 谞讙诪专讛 诪诇讗讻转讜 讗诇讗 讙讜诇诪讬 诪讬拽专讬 诪驻谞讬 砖讚专讻讜 讘驻讜转讞转. 讜诇驻"讝 驻讬' 专砖"讬 讘住讜祝 讚"讛 诇诪讬诪专讗 讜讻讜' 讚讛讜讛 住"讚 讚诪转谞讬' 讞祝 讙诇 砖讛讜讗 讙讚讜诇 讜诪住讬拽 砖讛讜讗 讞驻讬 驻讜转讞转 砖诇 讻诇讬诐 砖讛讜讗 拽讟谉 讜诇注讜诇诐 讛讻诇 讘诇讬 驻讜转讞转 讜讛讜讗 驻砖讜讟 讜诪讘讜讗专:


讜讛谞讛 诇驻讬 诪讛 砖讛谞讬讞 专砖"讬 讚讘专讬讬转讗 讚讞驻讬 驻讜转讞转 谞诪讬 讘砖诇 注爪讬诐 诪讬讬专讬 诪讚诪讬讬转讬 诇讬' 讗诪转谞讬' 讻诪"砖 驻谞"讬. 注"讻 讛讜爪专讱 诇讜诪专 讻驻讬' 讛谞"诇 讚讗"讗 诇讞祝 讘诇讬 驻讜转讞转 讜讛"诇 诇讗 谞讙诪专讛 诪诇讗讻转讜 讻诇诇. 讚讗讬 住"讚 讻讛转讜住' 讚讗驻砖专 讘诇讬 驻讜转讞转 讜讛"诇 专拽 讙讜诇诪讬 讻诇讬 注爪讬诐 讜诪砖"讛 讟讛讜专讬诐. 讗"讻 转讬拽砖讬 诇专' 讬讜讞谞谉 讚住"诇 讘讞讜诇讬谉 砖诐 讙讜诇诪讬 讻诇讬 注爪诐 讟诪讗讬诐 讗注"讻 诇讗 谞讙诪专讛 诪诇讗讻转讜 讻诇诇 讚讗"讗 诇讜 讘诇讬 驻讜转讞讜转. 讜诪"砖 讚讟诪讗 诪讟注诐 驻砖讬讟讬 讻诇讬 注爪讬诐 讚住"诇 讚注"讻 诇讗 驻诇讬讙讬 专"讬 讜专"谞 讗诇讗 讘讙讜诇诪讬 讗讘诇 驻砖讬讟讬 讻诇讬 注爪诐 诇讻"注 讟诪讗 诪讚专讘谞谉 讻讚诪砖诪注 诇砖讜谉 讜专"谞 诇讟注诪讬' 讚讗诪专 讻诇讬 注爪诐 讻讻诇讬 诪转讻转 讜讻"讻 诪讛专"诐 诇讜讘诇讬谉 讜讘讬讗专 讘讬讜转专 讘住驻专 诪讙"砖 讜驻谞"讬. 讗诪谞诐 转讜住' 住讜祝 讚"讛 讞驻讬 讛讻专讬讞讜 讚诇讗 讻驻讬' 专砖"讬 讘讝讛 讚讗讬 住"讚 讚讗"讗 诇讞驻讬 讘诇讬 驻讜转讞转 讜讛讜讗 讛讙讜专诐 讟讜诪讗转讜 讛讻讬 讛"诇 诇诪讬诪专 讜砖诇 讙诇 讗注"驻 砖拽讘注谉 讘驻讜转讞转 讜讛"诇 诇讛讬讜转 讟诪讗 讻讬讜谉 砖讞讘专谉 讘讚诇转 讟讛讜专 讜讻讬讜谉 砖讛驻讜转讞转 讙讜专诐 讟讜诪讗讛 讜讛讚诇转 讙讜专诐 讟讛专讛. 讗注"讻 讗讬谉 诇讚诇转 驻讜转讞转 讗诇讗 讞祝 诇讘讚 讜诪诪讬诇讗 讛讜讛 讞祝 讙讜诇诪讬. 讜讗"讗 诇讜诪专 讚诪讬讬专讬 讘砖诇 注爪讬诐 讚转讬拽砖讬 诇专' 讬讜讞谞谉 讚住"诇 讙讜诇诪讬 讻诇讬 注爪诐 讟诪讗讬诐. 讜注"讻 讘砖诇 诪转讻转 诪讬讬专讬 讚讙讜诇诪讬 讟讛讜专讬诐 诇讻"注 讝讛讜 诪讛 砖谞专讗讛 诇注谞"讚 讘讻讜讜谞转诐 讜讚诇讗 讻诪讛专砖"讗 砖谞讚讞拽 讘讝讛 注"砖:


讜讛谞讛 驻砖 讙讘谉 诇讘专讜专讬 诪"讟 驻讬专砖"讬 讚驻砖讬讟讬 讻诇讬 注爪诐 讟诪讗 讜诇讗 驻讬' 讘拽讬爪讜专 诪砖讜诐 讚诪讞讜讘专 诇讟诪讗 讛讬讬谞讜 驻讜转讞' 讚讛专讬 住"诇 诇专砖"讬 驻讜转讞' 注讬拽讜专 讜讞祝 讟驻诇 诇讜 讚讛专讬 诪砖讜诐 讻谉 讛拽砖讛 讚讬讛讬' 诪讞讜讘专 诇讟讛讜专. 讜讗"讻 诇诪住拽谞讗 谞讬诪讗 诪讛讗讬 讟注诪讗. 讜讛转讜住' 讛讬讛 诇讜 谞讜住讞讗 讻谉 讘专砖"讬 讜注讬讬谉 诪讛专"诐 讜诪讛专砖"讗. 讜诇驻注"讚 住"诇 诇专砖"讬 谞讛讬 诇注谞讬谉 讟讛专讛 讛讬讛 讛驻讜转讞转 注讬拽讜专 讜讛讞祝 讟驻诇 诇讜 讜讗讬 讛讬' 讛驻讜转讞' 驻砖讬讟讬 讻诇讬 注抓 讛讬讛 讙讜专诐 讟讛专讛 讙诐 诇讛讟驻诇 砖讛讜讗 讛讞祝. 诪"诪 诇注谞讬谉 讟讜诪讗讛 讗讬谉 讛讞祝 讟驻诇 诇讛驻讜转讞转. 砖讛专讬 讗讬谉 讟讜诪讗讛 诇驻讜转讞' 讗诇讗 诪砖讜诐 砖谞注砖讛 诇拽讘诇 诪驻转讞 讜讗诐 讗讬谉 讞祝 讗讬谉 诪驻转讞 谞诪爪讗 讛讜讗 讛讞祝 注讬拽讜专 讛诪讘讬讗 讟讜诪讗讛 诇驻讜转讞'. 讜讗讬 讛讜讛 讞祝 讘注爪诪讜 讟讛讜专 诪讟注诐 驻砖讬讟讬 讻诇讬 注爪诐 诇讗 讛讬讛 诇谞讜 诇讜诪专 砖讞讘讜专讜 诇驻讜转讞转 讙讜专诐 诇讜 诇讟讜诪讗讛 讻讟驻诇 诇讙讘讬 注讬拽讜专 讚诇注谞讬谉 讟讜诪讗讛 讗讬谉 讛驻讜转讞' 注讬拽讜专 诇讞祝 讜拽"诇. 诪"砖 诪专' 谞讞诪讬' 讜专讘谞谉 转诪讜讛 讜讗讬谉 诇讜 砖讞专 讻讘专 注诪讚讜 注诇讬讜 讜讗讬谉 诇讬 诇驻专砖:


讗诐 讬砖 注诇讬讛 注讚. 驻讬' 注诇讬讛 注诇 讛诪讚讜讻讛 拽讟谞讛. 讗诪谞诐 讙讬专住转 专"讞 讗诐 讬砖 注诇讬讛诐 注讚 讘诇砖讜谉 专讘讬诐 讜拽讗讬 讗诪诇讗 讬讚 讗讘谞讬诐 讛专讘讛. 讜诪讛专砖"讗 谞转拽砖讛 讗讬讝讛 讙讬专住讗 讛讬转讛 诇专"讞 讜讛驻砖讬讟 讻诇"诇:


讜讛谞讛 专砖"讬 讜转讜住' 诪驻专砖讬诐 注讚 讟讬谞讜祝 讜爪讜讗讛. 讜注驻讬"讝 驻讬' 讬专讚讜 注诇讬' 讙砖诪讬诐 讜谞转讟砖讟砖 讛爪讜讗讛. 讗诪谞诐 专讬"祝 诪驻专砖 注"讚 讘讙讚 注讬讚讬诐 注"讻 讛讜爪专讱 诇驻专砖 讬专讚讜 注诇讬讛诐 讙砖诪讬诐 讜谞转讟砖讟砖讜 讛讗讘谞讬诐 诇转讜讱 注讜诪拽 讛拽专拽注 讜讙专住 讗诐 专讬砖讜诪谉 谞讬讻专 诇砖讜谉 专讘讬诐 专讬砖讜诪谉 砖诇 讛讗讘谞讬诐. 讜专砖"讬 讙讜专住 专讬砖讜诪讜 砖诇 讛爪讜讗讛. 讜专诪讘"诐 诪驻专砖 谞讟砖讟砖 讻讛专讬"祝. 讜注讚 诪驻专砖 讟讬谞讜祝 讻驻讬专砖"讬 讜讗讬谉 讝讛 住转讬专讛. 讗讘诇 讚讘专讬 讛"讛 转诪讜讛讬诐 诇诪注讬讬谉 讜爪"注:





驻谞讬 讬讛讜砖注

讘转讜住' 讘讚"讛 讞驻讬 驻讜转讞转 讟讛讜专讬诐 驻讬' 讘拽讜谞讟' 砖讬谞讬诐 砖诇 注爪诐 讜讻讜' 讻讚讗诪专 讘讛讻诇 砖讜讞讟讬谉 诇讗 讚拽 讜讻讜' 注住"讛. 注诪"砖 诪"讝 讝"诇 讘住驻专 诪讙"砖 诇讬讬砖讘 讻诇 讛拽讜砖讬讜转 砖讛拽砖讜 讛转讜住' 注诇 驻专砖"讬 注"驻 砖讬讟讜转 讜住讜讙讬讜转 注诪讜拽讜转 注"砖 讘讗专讬讻讜转 讜讘注讬拽专 讚讘专讬讜 讘诪"砖 专砖"讬 讻讚拽讗诪专 讘讛讻诇 砖讜讞讟讬谉 转讬转讬 诇讬 讚拽讬讬诪转讬 诪住讘专讗 讚谞驻砖讗讬 讜讛讜住驻转讬 谞讜驻讱 诪砖诇讬 讗诇讗 讚转讞诇讛 讬砖 诇谞讜 诇驻专砖 讚诪讛 砖讛讻专讬讞讜 诇专砖"讬 诇驻专砖 讻谉 讚讗讬讬专讬 诇注谞讬谉 讞驻讬 砖诇 注爪诐 讗祝 注"讙 讚讘转讜住驻转讗 诇注谞讬谉 讻诇讬 诪转讻讜转 诪讬转谞讬讬讛 诪"诪 讻讬讜谉 讚诪讬讬转讬 诇讛 讘砖诪注转讬谉 讗诪转谞讬转讬谉 讚讛讻讗 讚讗讬讬专讬 讘讞驻讬 砖诇 注爪诐 讗"讻 诪砖诪注 讚讛讱 讘专讬讬转讗 谞诪讬 讘砖诇 注爪诐 讗讬讬专讬 讚讗讬 讘砖诇 诪转讻讜转 诇讗 砖讬讬讱 讛讱 诪讬诇转讗 讛讻讗 讻诇诇 讚谞专讗讛 讚讜讞拽 诇讜诪专 讚诪砖讜诐 讚注讜诇讗 诪驻专砖 诇砖讜谉 讞祝 讗讞驻讬 驻讜转讞转 讜诇讗 讗驻讜转讞转 注爪诪讛 讻讚诪砖诪注 讘讻诪讛 讚讜讻转讬 (讜讻讚诪砖诪注 谞诪讬 讘讬专讜砖诇诪讬 讚砖诪注转讬谉) 讜诪砖讜诐 讛讻讬 诪讬讬转讬 诪讛讱 讘专讬讬转讗 讚砖讬讬讱 诇砖讜谉 讞祝 讗砖讬谞讬 驻讜转讞转 讗诇讗 讚住讜讙讬讗 讻讝讜 诇讗 诪爪讬谞讜 讜注讜讚 讚讗诐 讻谉 讛讜"诇 诇诪讬诪专 讻讚转谞讬讗 讞驻讬 驻讜转讞转 讜讻讜' 讗讘诇 诇砖讜谉 转"专 诇讗 诪砖诪注 讛讻讬 讜诪砖讜诐 讛讻讬 谞讬讞讗 诇讬讛 诇专砖"讬 诇驻专砖 讚讛讗讬 讞驻讬 驻讜转讞转 讚讘专讬讬转讗 谞诪讬 讗讬讬专讬 讘砖诇 注爪诐 讜讛砖转讗 讗转讬讗 砖驻讬专 讟讜讘讗 讛讗 讚诪讬讬转讬 诇讛讱 讘专讬讬转讗 讘砖诪注转讬谉 讚讛讗 讘诪讻讬诇转讬谉 讗砖讻讞谉 讘讻诪讛 讚讜讻转讬 讚砖讬注讜专讬 砖讘转 转诇讬讬谉 讘诪讬讚讬 讚讞砖讬讘 讻诇讬 诇注谞讬谉 讟讜诪讗讛 讜讛"谞 讚讻讜讜转讬讛 讗"讻 诇驻"讝 砖驻讬专 诪爪讬谞谉 诇诪讬诪专 讚诪砖诪注 诇讬讛 诇专砖"讬 讚住讜讙讬讗 讚讛讻讗 讗转讬讗 讻专讘 谞讞诪谉 讚讗诪专 讘讛讻诇 砖讜讞讟讬谉 讚讻诇讬 注爪诐 讻讻诇讬 诪转讻讜转 讚诪讬 讜讻谉 谞专讗讛 诪诇砖讜谉 讛专诪讘"诐 讝"诇 讚讘讛讱 驻诇讜讙转讗 讙讜驻讗 讚讛讻诇 砖讜讞讟讬谉 讻转讘 讘讞讬讘讜专讜 驻"讛 诪讛诇讻讜转 讻诇讬诐 讻专讘 谞讞诪谉 讗祝 诇拽讜诇讗 诇注谞讬谉 讙讜诇诪讬 讻诇讬 注爪诐 讙讜驻讬讬讛讜 讜讻讘专 谞讚讞拽 砖诐 讛讻"诪 讘驻讬专讜砖讜 讻诪讜 砖谞专讗讛 诇讛诪注讬讬谉 讘讚讘专讬讜 讜讻讘专 讛专讙讬砖 讙"讻 讘讝讛 讘注诇 诪砖谞讛 诇诪诇讱 注"砖 讜诇驻讬 诪讛 砖讻转讘转讬 讗"砖 讟驻讬 讚住讜讙讬讗 讚砖诪注转讬谉 诪住讬讬注 诇讬讛 诇专"谞. 讜注讜讚 讗驻砖专 诇讜诪专 讚讗驻讬诇讜 讗转"诇 讚诇注谞讬谉 讙讜诇诪讬 讚驻诇讬讙讬 专讘讬 讬讜讞谞谉 讜专"谞 讛诇讻讛 讻专讘讬 讬讜讞谞谉 讚讻诇讬 注爪诐 讻讻诇讬 注抓 讚诪讬 诪"诪 讗驻砖专 讚讟注诪讗 讚专' 讬讜讞谞谉 讙讜驻讗 讛讬讬谞讜 诪砖讜诐 讚诇拽讜诇讗 诇讗 砖讜讬讗 专讘谞谉 讻讻诇讬 诪转讻讜转 (讗祝 诇诪讛 砖讛注诇讬转讬 砖诐 讚注讬拽专 诪诇转讗 讚讙讜诇诪讬 讻诇讬 注抓 讟诪讗 讗讬谞讜 讗诇讗 诪讚专讘谞谉 讗祝 注"讙 讚讚诪讬讛谉 讬拽专讬谉 讻砖诇 诪转讻讜转 讗驻"讛 讻讬讜谉 讚讗讬谞谉 注砖讜讬讬谉 诇讻讘讜讚 讻砖诇 诪转讻讜转 诪砖"讛 砖讚讬谞谉 注诇讬讬讛讜 谞诪讬 讞讜诪专讗 讚讻诇讬 注抓 诪砖讗"讻 讛讻讗 诇注谞讬谉 驻砖讜讟讬 讻诇讬 注爪诐 讗驻砖专 讚讗驻讬诇讜 专' 讬讜讞谞谉 诪讜讚讛 讚讻讬讜谉 讚讚诪讬讛谉 讬拽专讬谉 讻砖诇 诪转讻讜转 注砖讗讜讛讜 讞讻诪讬诐 讻砖诇 诪转讻讜转 诇讞讜诪专讗 讚驻砖讜讟讬讛谉 讟诪讗讬谉) 讜讗"讻 诇驻"讝 诪讛 砖讛拽砖讜 讘转讜住' 诪讛讗 讚转谞谉 讘讻诇讬诐 讻诇讬 注抓 讜讻诇讬 注爪诐 讜讻讜' 驻砖讜讟讬讛谉 讟讛讜专讬诐 讛讬讬谞讜 诇注谞讬谉 讚讟讛讜专讬谉 诪讚讗讜专讬讬转讗 讻诪"砖 诪"讝 讝"诇 讘讗专讬讻讜转 讗讘诇 诪讚专讘谞谉 诇注讜诇诐 讚讻诇讬 注爪诐 讟诪讗讬谉 诪讛"讟 讻讚驻专讬砖讬转 讚注砖讗讜讛讜 讻砖诇 诪转讻讜转 讻讬讜谉 讚讚诪讬讛谉 讬拽专讬谉. 讜注讜讚 谞专讗讛 诇讬 讚讘诇讗"讛 讗驻讬诇讜 讘讻诇讬 注抓 讙讜驻讬讬讛讜 谞诪讬 讗砖讻讞谉 讚讗驻讬诇讜 诇诪讗谉 讚住讘专 讚驻砖讜讟讬讛谉 讟讛讜专讬谉 诇讙诪专讬 讗祝 诪讚专讘谞谉 讚诇讗 讻住讜讙讬讗 讚驻专拽 讛诪讜讻专 讗转 讛讘讬转 讗驻"讛 讗砖讻讞谉 讘讻诪讛 讚讜讻转讬 讚驻砖讜讟讬 讻诇讬 注抓 讛讞砖讜讘讬谉 讻讙讜谉 讟讘诇讗 讛诪转讛驻讻转 讜讻谉 讘讻诇讬诐 讛诪砖诪砖讬谉 讗讚诐 讜诪砖诪砖讬 讗讚诐 讚讟诪讗讬谉 诇讻"注 诪讚讗讜专讬讬转讗 讗讜 注讻"驻 诪讚专讘谞谉 讻诪"砖 讛转讜住' 讘驻"拽 讚住讜讻讛 讘讚"讛 讜诪住讙专转讜 诇诪讟讛 讛讬转讛 讜讘讘讻讜专讜转 驻专拽 讗诇讜 诪讜诪讬谉 讚祝 诇"讞 讜讘讚讜讻转讬 讟讜讘讗 讜讗"讻 讘驻砖讬讟讜转 诪爪讬谞谉 诇诪讬诪专 讚讞驻讬 驻讜转讞转 讞砖讬讘讬 讟讜讘讗 诪砖讜"讛 驻砖讜讟讬讛谉 讟诪讗讬谉 讗驻讬诇讜 讗诐 讛讬讛 砖诇 注抓 诪诪砖 讻"砖 讘砖诇 注爪诐 讜讻讚驻专讬砖讬转 讻谉 谞"诇 谞讻讜谉 诇讬讬砖讘 砖讬讟转 专砖"讬 讜讚讜拽 讛讬讟讘:

